**ZAPISNIK**

s **20. sjednice** Gradskog vijeća Grada Makarske,

održane **14. svibnja 2016.** godine

u gradskoj vijećnici

Početak u 9 sati.

Tajnica Gradskog vijeća Grada Makarske Lara Rakušić Ivanković obavila je prozivku vijećnika i konstatirala da je na sjednici nazočno 13 od 17 vijećnika kao i da je održavanje sjednice pravovaljano.

 **Sjednici nazočni vijećnici:**

1. Kristina Kozlina
2. Jure Brkan
3. Stjepan Eljuga
4. Jagoda Martić
5. Miroslav Dudaš
6. Stipe Bartulović
7. Gordana Muhtić
8. Tonči Lalić
9. Zlatko Lalić
10. Aleksandar Bajić
11. Sretan Glavičić
12. Ivan Šimić
13. Damir Puharić

**Odsutni vijećnici:**

 1. Marko Ožić Bebek

 2. Jure Pribisalić

 3. Zvonko Galić

 4. Verica Raos

 **Ostali nazočni:**

 1. Tonći Bilić, gradonačelnik

 2. Lori Veličković, zamjenica gradonačelnika

 3. Miroslav Družianić, zamjenik gradonačelnika

 4. Igor Batošić, vijećnik Županijske skupštine Splitsko-dalmatinske županije

 5. Lara Rakušić Ivanković, tajnica Gradskog vijeća Grada Makarske

 6. Dunja Buljan, pročelnica Upravnog odjela za financije i proračun

 7. Matko Lovreta, pročelnik Upravnog odjela za komunalnu djelatnost

 8. Dražen Kuzmanić, v. d. pročelnika Upravnog odjela za društvene djelatnosti

 9. Tonći Vuković, voditelj Odsjeka za provedbu dokumenata prostornog uređenja i

 građenja

 10. Tonći Batinić, viši stručni suradnik u Uredu gradonačelnika

 11. Ivana Pleić, viša stručna suradnica u Uredu gradonačelnika

 12. Predrag Aranđelović, predstavnik srpske nacionalne manjine

 13. Marinko Tomasović, ravnatelj Gradski muzej Makarska

 14. Snježana Ninčević, ravnateljica JU Dječji vrtić

 „Biokovsko zvonce“, Makarska

15. Marina Puharić, referentica za financijske i računovodstvene poslove, JU Dječji vrtić

 „Biokovsko zvonce“, Makarska

16. Josip Karamatić, ravnatelj Gradske Galerije „Antuna Gojaka“

17. Malfina Raffanelli, ravnateljica Gradske knjižnice Makarska

**Predstavnici medija:** RMR, *Makarsko primorje* – Jasna Morović, *Makarska kronika* – Dijana Turić, Matko Begović, *Cropix* - Ivo Ravlić, TV *Jadran* – Studio Pašalić.

 Predsjednica Gradskog vijeća Jagoda Martić je na temelju čl. 77. Poslovnika o radu Gradskog vijeća Grada Makarske konstatirala da je sjednici nazočna većina vijećnika.

Na temelju članka 61. Poslovnika o radu Gradskog vijeća Grada Makarske otvorila je sat predviđen za vijećnička pitanja.

**Vijećnik** **Stipe Bartulović**, postavlja pitanja:

1. Po mom mišljenju nastavljaju se, odnosno rekao bih sindrom u negativnom smislu, propusti možda i pogrešno rješavanje određenih zadataka, kada je riječ o brizi, o javnom interesu. Mislim da ne trebamo primati primjedbe građana da je nekima u gradu sve dopušteno, zato gospodine gradonačelniče pitam zašto je dopušteno da se na Ratcu izmijeni kocke druge boje na nogostupu i ne vračaju se u prvobitno stanje? Isto tako mjesecima je bila prokopana cesta u Breljanskoj ulici i nije sanirana. To je napravljeno prije tri dana. Ne znam zašto se čekalo. Međutim vlasnika izgrađenih objekata ne interesiraju primjedbe građana, a mi se možemo isto tako zapitati kako su mogli ugurati svoje objekte na malom prostoru. Vjerujem da se svi zapisnici koji su podneseni, odnosno na uviđaju, da su zaprimljeni i ne znam zašto se o tome, odnosno ne postupa. Možemo postaviti i kontra pitanje da li bi privatnik se tako ponašao kad bi mu lokalna zajednica i centimetar njegovog prostora uzela. Imamo i svježi primjer gore na Astro-parku, odnosno o spornih 30 centimetara.
2. Radi se o smeću u gradu, odnosno odlaganju otpada na javnim površinama uz nogostup. To je izražajno posebno na Istoku, je nekako, to ispada usputna stanica ne samo građanima nego i obrtnicima da istovaraju svoj krupni otpad. Normalno radi se i o kaučima, ormarima, itd. mislim da komunalno poduzeće se mora tim pozabaviti i odrediti dane po kvartovima kada će se to skupljati i istog, odnosno sutrašnjeg dan, odnosno dan prije odlaganja i treba to sutra i pokupiti da se ne gomila i da prolaznici imaju normalni prolaz tim ulicama, da ne govorim o određenim momentima kada se netko i povrijedi. Vezano s tim ako sami znate da smo imali na Istoku oko četiri mjesta za kontenjere, sada imamo dva. Međutim bez obzira na ugradbene kontenjere nema razloga da se ne postave se i oni koji su do sada bili, oni nadzemni. Posebno je problem veliki što nema koševa za smeće na ulici.
3. Problem opskrba vode Kotišini. Naime pitanje je da li ćemo ove godine sufinancirati dovod vode samo za domaćinstvo, a ne za punjenje bazena. I gore postoji na tom području jedan potporni zid koji je napravljen uz cestu i normalno sada je došlo do oštećivanja te ceste i da li će se to u kratkom vremenu sanirati. Jer radi se o tome da će se ta cesta, normalno, urušavati i problem je samog prohoda.

**Zamjenica gradonačelnika Grada Makarske Lori Veličković,** odgovorila je na postavljena pitanja:

1. Vezano za zonu Istok*,* imamo činjenicu već duže vremena da imamo potrebu za kantama za otpad, onim malim kantama za otpad. One su bile naručene, očito da ih nije bilo dovoljno. Postavili smo ih čak oko desetak. Ali imamo jedan problem, koji je uočljiv i u samom centru grada, to je da naša mladost, pretpostavljam tijekom vikenda, ima jedan običaj da ona njih ruši, da ih baca. Mi smo sad ponovno neke kante odnijeli kod jednog našeg lokalnog obrtnika da nam ih malo učvrsti za dno, pa se nadamo kad ih budemo sljedeći put postavljali na određena mjesta predviđena za te kantice, da će biti čvršće postavljene i da se takve situacije neće dogodit. I još smo neke i naručili tako da očekujemo, ali ne samo za zonu Istok, nego sve gradske kvartove da ćemo opskrbiti sa kanticama.

Što se tiče krupnog otpada, već smo nekoliko puta pričali o tome na Gradskom vijeću. Činjenica je da naš Makarski komunalac ima službu koja ordinira dva puta tjedno i po pozivima građana prikuplja krupni otpad, a ne samo po pozivima nego gdje i uoči da se taj otpad ostavio uz postojeće kontenjere. Nije mi jasno zašto konkretno baš u vašemu kvartu se građani ne ponašaju na način koji je uobičajen za sve ostale građane grada Makarske, da pozovu djelatnike Makarskog komunalca, koji za to konstantno ima poseban broj za tu službu. Djelatnik-voditelj te službe ima i mobitel na koji se konstantno javlja i da se to smeće prikupi. Ovakav način koji se dešava, to je samo jedan odraz nemara pa čak i nepoštivanja, ne sebe koliko i drugih ljudi koji žive uz njega na tom području. Znači opet pozivam građane kad god imate potrebu da se riješite krupnog otpada zovite službu unutar naše tvrtke Makarski komunalac koja će vam uredno, naravno oni se najave, besplatno pokupiti smeće na obostrano zadovoljstvo.

1. Ako sam dobro razumjela vezano za trotoar Ante Starčevića, to je činjenica, ili nogostup kako kažemo, da na nekoliko mjesta imamo velika oštećenja. Da li su ta oštećenja nastala samo zbog utjecaja kiša ili kamiona koji dovoze robu u pojedine trgovine koje su niz te ulice, kao što znamo imamo nekoliko trgovina pa čak i jednu veću, nije mi poznato. Odradili smo bili popravke vezano na dijelu Ratcagdje je trgovina *„Tommy“,* a na nekim ostalim mjestima gdje smo uočili udubljenja i oštećenja, to ćemo kako stignemo raditi. Kao što ste vidjeli da na nekoliko ulica u gradu smo sredili trotoare i to nam je politika, da do kraja našeg mandata gdje god možemo popravimo i izgradimo nove nogostupe. Imamo još jedan problem, a to je problem koji je sankcioniran u našoj odluci, očito moram priznati malo teži, a očito naši redari tu dužnost nisu obnašali. Oni su dužni kad se vrše građevinski radovi na pojedinim lokacijama, koje su smještene neposredno uz trotoar, pripaziti nakon što se završe građevinski radovi, da li je to dovedeno u prvobitno stanje. Očito da do sada tu praksu nismo provodili kako treba, nismo se sami držali naših odluka, što ne znači da u skoroj budućnosti nećemo. A svi oni građani koji su izvodili građevinske radove i nisu dovodili nogostup u prvobitno stanje dobit će uskoro upozorenja, ako ne i kazne, da taj problem razriješe. Što se tiče nogostupa vezano za izgradnju također na predjelu Ratca*,* uz objekat ako smijem javno reći, a reći ću gospodina Ante Čovića, to je u postupku od strane Komunalnog redarstva. Uskoro slijedi izvršenje odluke i dovođenje tog dijela nogostupa u prvobitno stanje. U svakom slučaju moram biti jasna, odradit će Komunalni pogon Grada Makarske ukoliko to ne želi gospodin Čović, ali ćemo naplatit troškove. Jasno i glasno, nitko se ne može igrati sa imovinom Grada Makarske i raditi što želi.

**Gradonačelnik Grada Makarske Tonći Bilić,** odgovorio je na postavljeno pitanje:

1. Vezano za opskrbu vodom na predjelu Kotišina. I ove godine, kao i prošle godine, zaključkom ću omogućiti da stanovnici predjela Kotišina dobiju vodu. Na taj način da će cisterne puniti njihove bunare. Međutim, kao i prošle godine biti će ograničena količina vode koju će moći dobiti. Isto tako Grad će sufinancirati dio troškova te vode. Kad kažem ograničena prvenstveno mislim na to da ta voda koja je potrebna građanima, da se tom vodom ne bi ustvari punili bazeni, jer smatramo da građani koji imaju bazene, koji komercijalno iznajmljuju te objekte bi trebali snositi sami troškove. A ostalim građanima kojima je voda neophodna za piće, za higijenu, će Grad sufinancirati.

**Vijećnik** **Sretan Glavičić**, postavlja pitanja:

1. Što je sa tzv. Starom zgradom na Gradskom sportskom centru. Još nisu počeli radovi na rekonstrukciji i nadogradnji u skladu s donesenim odlukama kako ovog Gradskog vijeća tako i JU Park prirode Biokovo i resornog ministarstva. Možete li nas informirati o trenutačnom stanju realizacije tog kapitalnog gradskog objekta.
2. Svi radovi na gradskim plažama, koji se odnose na uređenje žala i na dohranjivanje pojedinih dijelova, ove su godine vrlo kvalitetno obavljeni i na vrijeme. Sezona kupanja samo što nije počela. Od problema ležaljki, načina funkcioniranja iznajmljivanja za ovu sezonu već se sve zna i u fazi je realizacije. U skladu s tim trebati će rješavati probleme javnog reda, kontrole i suzbijanja nedozvoljenih radnji pojedinaca i grupa kojih smo se nagledali svih proteklih sezona u kako većoj tako i manjoj mjeri. Pitanje je što planirate učiniti za ovo ljeto u evidentiranju, suzbijanju i otklanjanju potencijalnih nepravilnosti.

**Gradonačelnik Grada Makarske Tonći Bilić,** odgovorio je na postavljena pitanja:

1. Projekt rekonstrukcije stare upravne zgrade na Gradskom sportskom centru se nastavlja.

Poznato je da je Vlada, prošli, pretprošli tjedan, na svojoj redovnoj sjednici dala suglasnost Upravnom vijeću JU Park prirode Biokovo da može potpisati sporazum sa izvođačem radova, za izvođenje tih radova. Mogu također izvijestiti da je jučer bila prva sjednica u novom sazivu Upravnog vijeća Parka prirode Biokovo, gdje je Upravno vijeće dalo ovlasti ravnatelju javne ustanove da potpiše ugovor sa izvođačem. Također javni natječaj je završen, odabran je najpovoljniji izvođač radova. Natječaj je bio pripremljen zajedno sa JU Park prirode Biokovo i Fondom za zaštitu okoliša i mogu kazati da sljedeći tjedan, sredinom tjedna, će Grad Makarska i JU Park prirode Biokovo i izvođač radova potpisati ugovor o izvođenju radova. A isto tako prema informacijama koje sam dobio od HEP-a, narednih dana bi trebala biti izmještena trafostanica, postojeća, iz stare upravne zgrade. U svakom slučaju s obzirom da je praktički već počela turistička sezona, građevinski dio radova na staroj upravnoj zgradi na Sportskom centru započet ćemo u devetom mjesecu. Tako da se nadam do kraja godine ili najkasnije početkom sljedeće godine da će stara upravna zgrada na sportskom centru biti u funkciji.

1. Dobro ste konstatirali činjenicu da evo već treću godinu ili treću sezonu zaredom ova Gradska uprava vodi računa i odgovorna je za stanje na javno-prometnim površinama, posebno na plaži. Planirano je ove godine da zajedno s Odjelom za komunalno gospodarstvo, odnosno Odsjekom za komunalno i prometno redarstvo, budu prisutni na području plaže komunalni redari. Vjerujemo da će njihova prisutnost tamo doprinijeti da se neće događati one situacije koje su se događale prethodnih godina.

**Vijećnik** **Stjepan Eljuga**, postavlja pitanje:

1. To sam pitanje već postavio, možda već i prošle godine, ali evo nije na odmet da ga ponovno postavimo zbog upita prema meni i našem Klubu vijećnika od velikog broja građana grada Makarske. Naime 2013. godine koalicija SDP-a i HNS-a je obećala građanima grada Makarske, u predizborno vrijeme, izgradnju kapitalnih objekata, pa bi ih redom spomenuo. To je žičara od Zagona do Štrbine, koliko vidimo mi građani da se još na terenu ništa ne događa. Zatim zgrada za Udrugu „Sunce“, još su gore lokacijska podloga, odnosno iskopi. Obećali ste izgradnju dječjeg vrtića na Zelenki i Istoku, od toga još ništa koliko znam. Zatim radovi na rekonstrukciji i proširenju groblja u Makru i Velikome Brdu, to su kapitalni objekti. Zatim vodosprema na Zelenkii Požarima. Zatim proširenje prostora u Osnovnoj školi Petra Perice. Za nas vrlo važan trg ispred Crkve Kraljice Mira, dakle trg koji bi se trebao zvati Ivana Pavla II. Zatim obećali ste neki početak radova Kulturnog centra neophodnog za ovakav jedan grad Makarsku, koji čak i aplicira za nekakvo kulturno sjedište čak i na nekakvoj razini izvan granica Republike Hrvatske, itd. pa evo postavio sam vam to pitanje ukoliko možete da nam odgovorite. Mi vidimo, građani, da postavljate nešto kocaka nekih dvjestotinjak metara, dvjesto, tristo, nije bitno, ali ste još na niskogradnji pa evo zanima nas kad ćete krenuti u visokogradnju, odnosno kad ćete se izdignuti iznad trotoara.

**Gradonačelnik Grada Makarske Tonći Bilić,** odgovorio je na postavljeno pitanje:

1. Mislim da smo svi mi, a posebno građani grada Makarske, svjesni da je prošlo vrijeme neka se radi papiri nisu bitni. Toga smo svjesni mi ovdje u Gradskoj upravi i iskreno kažem žao mi je što nas nisu dočekali pripremljeni projekti u 2013. Godini. Ali bez obzira na to što projekti nas nisu dočekali, papirologija što nije sređena, mi smo krenuli i u sređivanje dokumentacije za izvođenje pojedinih radova, ali isto tako i radove izvodimo, što je očito i to građani svakodnevno vide. Ali dopustite mi samo taksativno ukratko da vam odgovorim na postavljeno pitanje.

Projekt Žičare datira još iz 1937. godine. Po prvi put javno je prezentirano prošle godine u drugom mjesecu idejno rješenje. Raspisan je natječaj, odabran je izvođač za izradu studije utjecaja na okoliš, ta studija se izrađuje, ta studija bi trebala biti gotova negdje u šestom mjesecu. Isto tako pripremljen je javni natječaj za izradu idejnog projekta. Očekujem da će idejni projekt i studija, koji su dva temeljna dokumenta temeljem kojih možemo zatražiti lokacijsku dozvolu, biti gotovi i zatražit ćemo lokacijsku dozvolu sasvim sigurno u drugoj polovici ove godine.

Što se tiče objekta za Udrugu „Sunce“, činjenica je da je ova Gradska uprava riješila vlasništvo zemljišta, s obzirom da je zemljište bilo kupljeno a nije bilo sređeno vlasništvo. Isto tako je činjenica da je ova Gradska uprava zajedno s Udrugom „Sunce“ 2014. godine podnijela zahtjev za lokacijskom dozvolom. Lokacijska dozvola je izdana, pravomoćna, i u fazi je izrada i dopuna te dozvole s obzirom da ono što je bilo zamišljeno od strane Udruge „Sunce“ se neće moći onako realizirati. Ali u svakom slučaju lokacijska dozvola je tu, dogovorena je izrada glavnog projekta i nadam se da će glavni projekt biti uskoro gotov, temeljem kojeg ćemo zatražiti građevinsku dozvolu. Ali ponavljam možemo je zatražiti tek sada jer smo riješili vlasništvo zemljišta.

Meni je žao ako ste previdjeli da je prije izvjesnog vremena, prije mjesec-dva bilo prezentirano idejno rješenje dječjeg vrtića na Zelenki. Glavni projekt za taj vrtić se radi. Upravo danas rebalansom proračuna trebamo osigurati dodatna sredstva da bi mogli projektnu dokumentaciju završiti i očekujemo sljedeći mjesec da glavni projekt bude gotov i podnesemo zahtjev za građevinsku dozvolu. Vjerujem ako bude sve u redu da ćemo imat zajedno volje da proračunom za 2017. godinu osiguramo sredstva za izgradnju vrtića. Prema projektnoj, arhitektonskoj procjeni, cijena vrtića bi trebala biti oko osam do devet milijuna kuna. Pokušat ćemo osim što osiguramo sredstva u proračunu iznaći program iz kojeg bi mogli dobiti bespovratna sredstva, bez obzira da li se radi o cijelom iznosu ili dijelu te investicije.

Groblje Veliko Brdo, pripremljeni su ugovori sa vlasnicima zemljišta. Nadam se da će uskoro biti potpisani i to je preduvjet da bi uopće mogli ići na uređenje i proširenje groblja u Velikom Brdu. Ali isto tako moram kazati da ni svi, ajmo biti pošteni pa kazati, da moji prethodnici nisu uspjeli taj projekt dovesti u ovu fazu u kojoj je trenutno, a to je rješavanje vlasništva i imovinsko-pravni problemi.

Vodosprema, točno je da smo obećavali i točno je da ćemo realizirati. Dvije vodospreme *Požare* i vodosprema Zelenka, građevinske dozvole su pri kraju, sredstva su osigurana iz naknada. Vrijednost svake vodospreme, čini mi se 2000 kubika, bi trebala iznosit oko 6.000.000,00 kuna. Znači vodosprema Požare koja će biti osiguranje dostatne količine vode za cijele Požare i Zelenku, vodosprema Zelenkakojom će biti osigurana voda za kompletan Ratac i Biloševac*,* trebale bi se početi raditi krajem ove godine, najkasnije početkom sljedeće godine. Isto tako možete vidjeti da je vodosprema Zelenka, praktički već otpočela s radovima s obzirom da se postavio tlačni vod koji je preduvjet da bi se moglo opskrbljivati vodom ta dva predjela Ratac i Biloševac. Također moram naglasiti da je dobivena pravomoćna građevinska dozvola, također prije dva dana prijavljeno je gradilište i u ovoj i sljedeće godine, odnosno do kraja ove ili početkom sljedeće godine bi Vodovod Makarska trebao useliti u novu upravnu zgradu na Dugišu.

Što se tiče Kulturnog centra u razgovorima smo, pregovorima smo, s obzirom da ona površina na kojoj je planiran nije cijela gradska površina, ali zato ćemo sasvim sigurno do kraja ove godine riješit problem multifunkcionalne kulturne dvorane u staroj zgradi srednje škole. Vjerujem da ćete podržati rebalansom proračuna osigurana sredstva za tu namjenu. Isto tako do kraja godine će udruge u kulturi, ali isto tako i JU Gradska knjižnica useliti u upravnu zgradu Metalplastike ili Merkur 5.

**Vijećnik** **Stjepan Eljuga**, nadopuna pitanja:

1. Ja bih vas isto tako podsjetio da sve ovo što ste sada govorili da ste govorili 2013. godine a danas je 2016. godina. Dakle 2013. godine, pa dolazi godinu dana iza lokalnih izbora koji su bili u svibnju 2013. godine, 15.11.2014. godine, imali ste tematsku sjednicu SDP-a pa ste jednako tako nakon godinu i po dana govorili citiram vas: „ započinjemo sa pripremom novih projekata, lokacijska dozvola za kuću Sunce, priprema dokumentacije, odnosno lokacijske dozvole i građevinske za dječje vrtiće na Zelenki i Istoku. Pred početkom smo radova na uređenju groblja u Makru, rekonstrukciji i proširenju groblja u Velikom Brdu, itd.“. To je bilo dakle godinu dana nakon izbora. Pa sam vam ja 2015. godine isto pitanje postavio, pa ste mi 2015. godine jednako tako odgovarali da ste u pripremi papira, kako se to kaže kolokvijalno, dokumentacije, lokacijskih i građevinskih dozvola. Evo danas je 2016. godina, peti mjesec, jednako ste tako govorili isto, danas ste ponovili tu priču. Pa evo ja vas lijepo molim da 2017. godine kad vam ovo postavim pitanje barem da budu gotove lokacijske i građevinske dozvole, kada budu izbori u petom mjesecu, kako bi HDZ-e odmah mogao početi graditi konkretno ove kapitalne objekte koje mi i ovoga puta obećavamo građanima Makarske.

**Gradonačelnik Grada Makarske Tonći Bilić,** odgovorio je na nadopunu pitanja:

1. Nećete biti u prilici postavljati ta ista pitanja s obzirom da će dobar dio tih projekata već biti završen i u funkciji. Ali isto tako mogu kazati, kad smo već kod toga, da sve one priče za pojedine projekte koji su bili prije mene, kojima su se pokušavali uvjeriti građani da *malte ne* se sve može počet radit padaju u vodu, što je potvrdila istraga krim-policije i zbog plaćanja nepostojećih dokumenata su podignute kaznene prijave. Svi mi dobro znamo koliko treba i vremena i zdravlja potrošiti za pravovaljanu dokumentaciju temeljem koje legalno možemo bilo što napraviti.

**Vijećnica** **Kristina Kozlina**, postavlja pitanja:

1. Igralište koje se nalazi iza srednje škole na Dugišu. Naime tamo stoji da djeca mogu igralište koristiti do 20 sati a pošto dolazi ljeto, dan je duži, mrak pada tek oko 21 sat, postoji li mogućnost da se taj boravak na igralištu produži do recimo 22 sata i da se to i formalno promijeni? Djeca su i tako na igralištu do tada pa čisto da se izbjegne konflikt između stanara.
2. Kada će prestati radovi ispod magistrale s obzirom da se kasno počelo? Odluka je do 01.05.

**Gradonačelnik Grada Makarske Tonći Bilić,** odgovorio je na postavljena pitanja:

1. Što se pak tiče vremena korištenja igrališta pored srednje škole mogu kazati da je

odlukom o javnom redu i miru propisano period kada se može koristiti. Nadam se da ćemo, ja mislim već na sljedećoj sjednici Gradskog vijeća imat novu odluku o javnom redu i miru pa ćemo tom odlukom regulirati. Hvala na sugestiji, iako je i moje osobno mišljenje da do 22 sata, ljeti pogotovo, na otvorenome bi se djeca mogla i trebala igrat. Naprotiv osobno nemam ništa protiv toga.

1. Vezano za izvođenje radova. Radovi u gradu makarskoj bez obzira o kojoj se zoni radi, a temeljem Odluke koju je ovo Gradsko vijeće usvojilo se izvode sukladno odluci. U Odluci je propisano da gradska uprava, ili konkretno ja kao gradonačelnik, u određenim slučajevima mogu dopustiti duže vrijeme rada na objektima nego što je Odlukom propisano i budite sigurni da do 01.06. će radovi biti gotovi. Isto kao što su pojedini investitori imali rješenje o korištenju javno-prometne površine za postavljanje određenih radnih strojeva, dizalica i slično i nakon 01.05. je to maknuto sa javno-prometnih površina. U svakom slučaju s obzirom da se radi o objektu, govorim o legalnom objektu, ne govorim o onim objektima ilegalnim i ilegalnim radovima koji se događaju recimo ispod autobusnog kolodvora, na svim onim legalnim objektima će biti, ja se nadam, ne nadam nego garantiram, poslije 01.06. neće se izvoditi radovi. Na zahtjev investitora i zbog samog tehnološkog procesa donijeli smo takvu odluku.

**Vijećnik** **Jure Brkan**, postavlja pitanja:

1. Evo maloprije smo od vas čuli da su prošla vremena kad je bilo neka se radi papiri nisu

bitni. Ja ću sad pita nešto vezano za papire. Prije dvi i po godine stranka na vlasti je na sve moguće i nemoguće načine pokušavala i na kraju smijenila ravnateljicu Dječjeg vrtića *„*Biokovsko zvonce“. Prije dvije i po godine mi smo vas svi upozoravali ljudi moji nije pametno, nije dobro, nije lijepo. Nakon dvije i po godine sad su došli papiri i papiri kažu da je ta odluka bila nezakonita. Ja vas pitam u biti samo jedno, pa me zanima da li možete ovdje priznat pred svima da ste pogriješili i da vam to nije bio neki baš najpametniji potez? Da ste možda morali poslušat kad smo vas upozoravali i da su papiri ipak malo bitni.

1. Čitamo u medijima da Makarski komunalac ne produžava koncesije za izdavanje

ležaljki na gradskoj plaži. Čitali smo u medijima isto tako da je grupa tih „oštećenih“, koji se osjećaju ljudi oštećeni, koncesionara, išla napravit nekakav, kako da kažem, sastanak s ministrom ili s nekim bitnim, kome bi mogli prezentirati svoj problem pa da je došla policija na njih. Ja vam govorim što čitamo iz medija. Dakle dosta jedna ružna slika o Makarskoj, prvenstveno znači govorim o građanima Makarske koji su tu svi koliko sam shvatio u pitanju. Prvenstveno slika ljudi koji su imali neko samozaposlenje, a koji nakon ovoga mogu završiti na burzi rada. Ja samo pitam po kojem načinu, po kojem kriteriju se nekome uzimaju te koncesije, nekome ostavljaju, a sve vidimo da je pod parolom uvođenja reda. Kako je taj red zamišljen? Komunalac to provodi a vjerujem da ste upoznati u problematiku. Volio bi da mi netko to odgovori, koji je to red koji uvodimo i po kojim kriterijima nekome skidamo, a nekome ostavljamo koncesije?

1. Red i davanje koncesija, tj. odobrenje za postavljanje kako da kažem štandova, trgovačkih objekata i ostalih u Park šumi Peškera. Isto me zanima po kojem kriteriju neko dobiva, a nekome se uzima odobrenje za djelatnost u Park šumi Peškera? Jer koliko čujem isto se proizvoljno nekome skida, bez da su u pitanju dugovanja ili nešto ostalo, a neko možda iz osobnih razloga nije zgodno da bude tu pa ih se skida bez obrazloženja.

**Gradonačelnik Grada Makarske Tonći Bilić,** odgovorio je na postavljena pitanja:

1. Na samom početku odgovora na ovo pitanje, ja bih zamolio, mislim da smo dovoljno

odgovorni kao vijećnici, kao ljudi da ne lažemo javnost. Odgovorno tvrdim da odluka o razrješenju ravnateljice Dječjeg vrtića „Biokovsko zvonce*“* nije nezakonita odluka kao što se u javnosti pokušava prikazati i kao što se u javnosti pokušavalo prikazati i još neki primjeri nezakonitosti. Sud nije utvrdio nezakonitost donošenja odluke, već je sud naložio da u ponovljenom postupku bivšoj ravnateljici se izvrši uredna osobna dostava poziva na očitovanje o predloženim razlozima za razrješenje uz primjeren rok. Grad Makarska je ispoštivao zakon. Grad Makarska je sukladno zakonu postupao, ali na žalost pojedinci su iskoristili određena svoja, pa ja bih rekao nemoralna prava. Unatoč ovakvoj presudi, neosporna je činjenica da je Grad makarska učinio sve da sukladno zakonu bivšoj ravnateljici dostavi poziv za očitovanje o razlozima smjene. To svjedoče brojni dokazi o pokušaju uručenja poziva, bilo da se radi na radnom mjestu, a potom i na kućnoj adresi, gdje dostavljač Grada Makarske također dotičnu osobu nije uspio pronaći. Nakon toga je poziv putem pošte poslan na kućnu adresu, međutim poziv također nije uručen jer osoba nije bila kod kuće. Sukladno važećem zakonu poziv je na kraju objavljen na oglasnoj ploči Dječjeg vrtića “Biokovsko zvonce“. Budući da je bivša ravnateljica u to vrijeme koristila bolovanje, a koje je otvorila samo dan nakon prvog dijela sjednice Upravnog vijeća na kojoj je upoznata sa prijedlogom za razrješenje, jasno je da se radilo o namjernom i svjesnom odbijanju primitka poziva, čime je među ostalim onemogućavala i normalan rad vrtića. Umjesto očitovanja Gradu u skladu sa zakonskom procedurom bivša ravnateljica je izabrala drugi način. Javnost se o točkama iz prijedloga za razrješenje očitovala putem svoje političke stranke, čiji su čelnici bez ijedne činjenice i stvarnog argumenta na konferencijama za tisak, najnižim mogućim udarcima se obrušili na bivšu predsjednicu Upravnog vijeća Dječjeg vrtića „Biokovsko zvonce*“* i mene kao gradonačelnika. Vi ste bili prisutni na toj konferenciji. A budući da i dan danas držim da su razlozi za razrješenje utemeljeni i nepobitni, iskreno mi je žao što Upravni sud uopće nije ulazio u ocjenu istih. Presudom je odbijena i naknada bilo kakvog troška bivšoj ravnateljici. U svakom slučaju grad Makarska će ovu proceduru u što kraćem periodu ponoviti i nadam se da bivša ravnateljica neće ponovno zloupotrebljavati bolovanje radi izbjegavanja primitka poziva. A da kažem sada kako se u ovim upravnim postupcima radi u susjednim državama. Upravo zbog ovakvih i sličnih situacija kada se izbjegavaju primiti pozivi, zakon je propisao da se taj poziv objavi u bilo kojoj tiskovini. Smatra se da je taj poziv dotična osoba zaprimila i ima rok od 15 dana da se očituje. Ne samo pozivi u upravnim postupcima nego i tužbe i presude u parničnim postupcima.

1. Što se pak tiče Makarskog komunalca i tu se zloupotrebljava javnost, pa čak bi bio sklon kazati da se zloupotrebljavaju pojedini bivši korisnici. Moramo znati da 2014. Godine nakon osam godina je donijet Plan upravljanja pomorskim dobrom na području grada Makarske, što je bila obaveza donošenja svake godine i u kojoj su propisani i kriteriji po kojima netko može dobit korištenje, ali isto tako i utvrđene mikrolokacije gdje se što može postaviti. Nažalost moji prethodnici od 2008. do 2013. godine to nisu radili i donekle itekako snose odgovornost za stanje koje je bilo i vladalo na plaži. 2015. godine taj plan je dorađen, uočeni nedostatci 2014. su otklonjeni, podigli smo također određene kriterije i podijeljeno je sukladno tom planu. Međutim moramo biti svjesni toga da pojedini koncesionari poput Makarskog komunalca, Hotela Makarske, Specijalne bolnice „Biokovka“ i trgovačkog društva „Romana*“,* su od županije dobili koncesije na pomorskom dobru i isto tako temeljem ugovora o koncesiji propisano je što ti koncesionari mogu obavljati na području svojih koncesija, pa među inima je i iznajmljivanje ležaljki i suncobrana. Prema tome Makarski komunalac sukladno ugovoru o koncesiji sa županijom može, mora i treba provoditi sve one djelatnosti koje ima u ugovoru. Isto tako ne mogu a da ne spomenem sljedeće, temeljem onih kriterija koji su se uglavnom vodili socijalnim kriterijima i na određeni način bodovali, određeni podkoncesionari su iskoristili to pravo, dobili podkoncesiju za postavljanje ležaljki i suncobrana, ali isto tako to svoje podkoncesijsko pravo su prodavali trećim osobama za iznos od 4.000,00 do 5.000,00 eura. Prema tome, pojedini podkoncesionari, ponavljam ne svi. Bilo je krajnje vrijeme da se kaže dosta, dosta je nereda na plaži, dosta je fizičkih obračuna radi ležaljki, dosta je prigovora kako turista, tako i građana grada Makarske za nemogućnost korištenja plaže kao javnog dobra.

**Zamjenica gradonačelnika Grada Makarske Lori Veličković,** odgovorila je na postavljeno pitanje:

1. Park šuma Peškera i način, odnosno kako je to kolega Brkan nazvao oduzimanje koncesija bez objašnjenja, obrazloženja, kako god želite. Ova gradska uprava u svom dosadašnjem mandatu nije odobrila niti jedan novi kiosk, niti smo nelegalno dozvolili bilo kakvu mogućnost postavljanja kioska ili obavljanje nekakve djelatnosti. Sve što smo dosad odobrili to je bilo na temelju suglasnosti koje je dao Grad Makarska. Međutim tijekom prošle godine se pokazalo da za dvije sprave imamo veliko negodovanje korisnika Peškere, pa i ugostitelja koji su u neposrednoj blizini imali svoje objekte da zbog situacija u koje su bili dovedeni načinom korištenja tih sprava imaju gubitke u poslovanju, imaju nezadovoljstvo svojih gostiju, a korisnici Peškere da nemaju valjan pristup svojim štandovima, odnosno kioscima. Bili smo prisiljeni ove godine za najmanje, ja mislim za jednu djelatnost, da smo sa obrazloženjem, ne bi se složila s vama, apsolutno sa obrazloženjem, ukinuli tu koncesiju. Isto smo tako ponudili dotičnom gospodinu, oboje znamo kojem, ne volim se igrati s imenima, odnosno ne želim privatizirati Gradsko vijeće, to neću dozvoliti nikome za pojedince, da slobodno na području lokaliteta gradske plaže, ukoliko nađe odgovarajući prostor, da nas s time upozna i da vidimo da li na tom konkretno dijelu gradske plaže se može obavljati takva djelatnost. Svakome tko je do sada pokazao određenu želju da obavlja određenu djelatnost i posebno ako se radi, to ja javno priznam da sam tome sklona, određenoj novotariji u ponudi, znači novosti, koju do sada nismo imali, koliko smo god mogli izašli smo u susret. I kao što ćete vidjeti, neki su koncem kolovoza prošle godine uspjeli nabaviti potrebne sprave da bi mogli tek ove godine s njima izaći u javnost i dati ih u korištenje. Posebno se radi o djeci, evo ja ću konkretno reći o dječjem kartingu. Meni je žao što nemamo prostora da vratimo mini-golf, to me eto podsjeća na djetinjstvo, ali očito da nemamo prostora za to, svakome smo udovoljili. Znači nikome na području Peškere do sada, znači do današnjeg dana, nismo oduzeli koncesiju osim jednoj osobi. A zna se zašto, taj dio plaže, odnosno Park šume Peškera, dobit ćete odgovor kolega Brkan, i vi ste jedno vrijeme iskorištavali tu nemilu prepisku i obračun gospođe Antonije Vrcan sa zamjenicom Lori Veličković vezano za, samo malo ne trebate se iščuđavat, bože moj, pa svjesni smo toga, možemo vratit zapisnike i tonski snimak. Da je tu se postavilo pitanje vlasništva Grada na tom dijelu nekretnine što smo dokazali da je to valjani upis, način kako to Grad koristi i da bi izbjegli bilo kakve sporne situacije, odnosno omogućila da Peškera ipak ima dio zelenila, uređujemo taj dio lokaliteta na zadovoljstvo i gostiju i građana grada Makarske. Znači još jedanput da ponovim da konkretiziram odgovor na vaše pitanje, nismo ukinuli koncesiju bez obrazloženja i nećemo nikome pokazivati bilo kakvo svojevoljno ponašanje. Ukoliko se radi o određenim novotarijama, a bile su prisutne prošle godine, od streljane, eto toga kartinga, 3D kina koji je oduševio, možda sad čak 4D kina, mislim da su izmijenili reklamu, to je sve nešto novo na zadovoljstvo gostiju, građana, a po meni iznad svega djece.

**Vijećnik** **Jure Brkan**, replicira na odgovor:

 Izražavam mišljenje da nisam zadovoljan niti jednim odgovorom:

1. Na pitanje gradonačelnika vezano za razrješenje ravnateljice dječjeg vrtića. Ja sam

samo pitao da li priznaju svoju pogrešku da prije dvije i po godine nije trebalo ovako postupiti, a ja ću sada još malo nadopuniti. Je li upravni sud naložio poništavanje odluke o razrješenju ravnateljice i ima li prava žalbe na tu presudu? Ako je ta presuda donesena, ako nema prava na žalbu ja ne znam o čemu gospodin gradonačelnik ovdje priča. Stavlja se u ulogu i tužitelja i izvršitelja i suca i porote, pa nam navodi primjere iz nekih drugih zemalja. Baš me zanima u kojim je to zemljama tako? Ali ja sam samo jednu stvar pita, je li vam žao zbog te pogreške, jer ta pogreška ima mogućnosti da skupo košta građane ove Makarske. Ne kažem da mora, ali to je pravovažeća presuda koja ima neku svoju težinu. Puno više od ovoga što vi ovdje sad paušalno tvrdite.

1. Oprezno sam vas pitao za ležaljke jer znam da vi ne baratate s tim, na temelju natpisa

iz novina što se šire u zadnje vrime. Međutim ja vidim da ste vi upoznati u tome, da ste u tome skroz. Pa bih iz toga razloga ponovio svoje pitanje vezano za ležaljke, dakle koji su kriteriji po kojima Makarski komunalac uvodi reda na plažu. Nekima produžava rješenja za davanje ležaljki a nekima ukida. To je moje pitanje bilo. Ja sam vas oprezno pita, nisam mislio da ste upućeni jer Makarski komunalac je svoje vlastito poduzeće, ali sada vidim da znate sve. Molio bi vas napismeno odgovor na jednu stvar. Po kojim kriterijima se uvodi taj red? Po kojim kriterijima se nekome oduzima, u biti ne produžavaju rješenja, a drugome produžavaju? Ja bih vas molio to napismeno.

1. Vezano za davanje dozvola za obavljanje djelatnosti na *Peškeri,* čuli smo svašta ali nisam čuo svoj odgovor. Prvo ste rekli da vi niste nikome ništa dali, a onda da ste dali, pa da ste ukinuli. Ja sam isto pita po kojim kriterijima? Rekli ste da nije nitko dobio, kako da kažem, odbijenicu bez obrazloženja, ja sam zadovoljan s tim. Vratit ćemo malo zapisnike, spominjali ste gospođu Vrcan maloprije, vidit ćemo tko je o tome išta govorio.

**Vijećnik** **Zlatko Lalić** postavlja pitanje:

1. Grad Makarska je radio na uspostavi Makarske razvojne agencije imenom MARA. Volio bi da čujem što je i što se događa s tom agencijom koja je jedna od strateških agencija za razvoj grada Makarske.

**Gradonačelnik Grada Makarske Tonći Bilić,** odgovorio je na postavljeno pitanje:

1. Makarska razvojna agencija je napokon upisana kao javna ustanova u Trgovačkom sudu u Splitu. S obzirom da smo usvojili na sjednici Gradskog vijeća Statut te agencije, sukladno Odluci o osnivanju, sukladno Statutu, Upravno vijeće agencije će se sastati i prvo što mora napraviti to je raspisati natječaj za ravnatelja agencije. Vjerujem da će taj natječaj biti raspisan, da ćemo imati ravnatelja, ali isto tako nakon ravnatelja da će se raspisati natječaj za određen broj zaposlenika. Mogu kazati da prostor za funkcioniranje i rad te agencije je osiguran, uređen i sjedište agencije je na Gradskom sportskom centru.

**Vijećnica Gordana Muhtić** postavlja pitanja:

1. Vezano za našu Makarsku pijacu, to je onako, ljudi često kažu da je to centar svakog grada, da se tu odvija život, pa me zanima gradonačelniče što se planira izvoditi od infrastrukturnih radova na našoj pijaci? Znamo da ste već ranije govorili o potrebi mijenjanja tendi pa me zanima kada će to uslijediti, odnosno koje ćete još daljnje korake tu poduzeti?
2. Vezano za evo sad skori početak turističke sezone, zapravo možemo reći da je s ovim događajima u predsezoni zapravo turistička sezona već i počela. Zanima me s obzirom da ste i u prethodnom razdoblju posjetili dosta naših gradova prijatelja, zanima me kakav je njihov odnos prema Makarskoj? Da li imate nekakve podatke o turističkom bookingu možda u tim državama? Zapravo drago mi je da promovirate turizam Grada Makarske i u Europi i znači okolnim državama. Čini mi se da tu ste pored Turističke zajednice Grada Makarske zaista dobar ambasador.
3. Vezano za budućnost grada Makarske. Mi smo prije nekoliko tjedana imali javnu prezentaciju Plana razvoja kulturnog turizma. To je zaista čini mi se onako jedan važan i bitan dokument. Dobar dio stvari iz toga mi se čini da je moguće ostvariti i to je još jedan uspjeh vašeg Odsjeka za projekte i razvoj. Mene zanima da li se planira raditi na donošenju strategije grada koja bi obuhvatila sve djelatnosti, zapravo sve sektore. Ovako donošenje segmentirano jeste dobro u nekoj početnoj fazi, ali mislim da bi donošenje nekakve, ne nekakve, nego zapravo jedne cjelovite strategije bilo iznimno važno za naš grad. To bi zapravo pokazalo u kojem smjeru bi išao razvoj u budućnosti. Mi ne možemo gledati tri ili pet godina naprijed, bilo bi najbolje kad bi mogli zapravo gledati i na duži period što će se događati i u kojem smjeru bi se naš grad mogao razvijati.

**Zamjenica gradonačelnika Grada Makarske Lori Veličković,** odgovorila je na postavljeno pitanje:

1. Što se tiče prvog pitanja evo sad se moram malo nadovezati na upit kolege Eljuge kad je rekao kako stojimo sa projektima, kako se dosta dugo iščekuje rezultat. Što se tiče gradske tržnice, evo priča je stvarno nekako ide u tom smjeru da smo nakon što smo napravili idejno rješenje imali dvije, ako to mogu slobodno reći, varijante kako ćemo razriješiti pitanje tendi. Imali smo stvarno veliku želju da to bude gotovo do ovoga ljeta. Nažalost na dva naša poziva da nam se jave odgovarajući obrtnici, posebno tu se radi o tome da nam treba nadomjestiti, odnosno potpuno postaviti novu željeznu konstrukciju za tendu, nitko se nije javio. Stoga ćemo negdje koncem kolovoza ponoviti taj poziv i nadamo se da ćemo doći do konkretnog partnera, koji će nam odraditi taj posao. I onda nakon što postavimo željeznu konstrukciju kako je to predviđeno projektom ići prema onome što je najbitnije tendi. Koja će zadovoljiti kako klijente naše gradske tržnice, tako kupce koji dolaze pa i goste koji vole slikavati taj dio našeg grada. Znači početkom jeseni nadamo se da ćemo ozbiljno moći krenuti u projekat zamjene željezne konstrukcije i stavljanje nove tende na gradskoj tržnici. Idejni projekt je stvarno bio gotov, malo se duže na njemu radilo, ali se uvažavalo da se radi o jednom od najvrjednijih prostora u gradu, u neposrednoj blizini Kačićevog trga i naše Crkve. Znači morali smo uz veliko poštovanje prema tome prostoru valjano i pametno izraditi projekt.

**Zamjenik gradonačelnika Grada Makarske Miroslav Družianić,** odgovorio je na postavljeno pitanje:

1. Vezano za suradnju s gradovima prijateljima i sve što iz nje proistječe. Mogu kazati da je Grad Makarska, grad koji ima puno prijatelja i to puno prijatelja u čitavoj Hrvatskoj i izvan granica naše države i to nas sve zajedno ispunjava zadovoljstvom i čini ponosnim jer dobro je imati prijatelje. Oni koji nemaju prijatelje nemaju ni dobru budućnost. U zadnjih godinu dana Grad Makarska je morao učiniti jedan dodatni napor u dvije godine da određena prijateljstva koja su datirala čitavi niz godina, pa ja bih rekao i nekoliko desetljeća unatrag, bila su porušena. Na neki način nije bilo kontakata zadnjih godina i sve ono što smo mi poduzimali u protekle tri godine ide za tim da se ti kontakti ponovno intenziviraju. Sad ću nabrojiti ovdje određene stvari koje su napravljene u nekoliko gradova. Evo počet ću s našim grdom prijateljem u Makedoniji, dakle Kavadarci, evo i naš uvaženi vijećnik Jure Brkan je u nekoliko navrata bio tamo i oni dolaze ovdje, a sad smo imali i kontakte s Makedonskom veleposlanicom u Hrvatskoj Danielom Karagjozoska koja je bila prije nekoliko dana ovdje i dogovorili smo i određene vrste i gospodarskih sajmova i gospodarskih foruma ovdje i još bolju suradnju s Makarskim gospodarstvenicima. Što se tiče Njemačke obnovili smo prekinute odnose s gradom Neumarktom. Gradonačelnik Neumarkta je izrazio želju za potpisivanjem sporazuma o prijateljstvu. Ponovno će delegacija Grada Makarske idući mjesec, i Turističke zajednice, boraviti u Neumarktu, prijatelji iz će dolaziti ovdje. Glazbena škola iz Neumarkta i Makarske su povezani. Vatrogasci iz Makarske i Neumarkta su povezani i ta suradnja ide u dobrom smjeru. Također smo intenzivirali suradnju s našim najdugovječnijim gradom prijateljem, a to je Crnogorski grad, ili grad na Crnogorskom primorju, Budva. Također smo i tu napravili određene iskorake. Gradonačelnik Budve je jako zadovoljan kako ide ta suradnja. On će doći ovdje i napravit ćemo neke modele suradnje. Posebno dobra suradnja je s našim gradovima prijateljima u Slavoniji. Ne znam odakle ću početi, da li početi od Iloka, da li od Đakova, da li od Vukovara, da li od Darde, evo i naša Kristina je boravila u Dardi. Vidimo da imamo dosta široki spektar suradnje i po pitanju kulture i sporta, a to dovodi i do ovog pitanja koje je naša vijećnica pitala a to je turizam. Dakle stalno s nama idu, ili vrlo često idu predstavnici Turističke zajednice i Hotelskog poduzeća Makarska. Posebno moram istaknuti ono što se događalo u Češkome gradu Olomoucu sa kojim ćemo vjerojatno za Dan grada potpisati sporazum o prijateljstvu i suradnji. Dakle drugi i najvažniji kulturni Češki grad, drugo sveučilište, druge orgulje, grad koji je poslije Praga najpoznatiji Češki kulturni grad, imali smo sjajnu prezentaciju uz nazočnost župana, zastupnika u Češkom parlamentu, zastupniku u Europskom parlamentu i naše veleposlanice u Češkoj gospođe Ines Troha Brdar, koja je rekla da u osam godina otkad je ona u Češkoj, da nešto bolje vidjela nije na prezentaciji jednoga grada i jedne države nego što smo mi to učinili. Odnosi s Italijom sa Roseto degli Abruzzi su također u uzlaznoj fazi. Sa Gradom Sarajevom, evo gradonačelnik je u dva navrata bio zajedno s predstavnicima Turističke zajednice i Hotela Makarska. Kažem sve to zajedno rezultira i povećanjem broja dolazaka gostiju iz tih država ovdje u Makarsku, a ja kažem nije sve u dolasku gostiju nego i u ovim vezama koje mogu pomoći na različitim načinima. Dakle s 10-ak, 11 gradova Grad Makarska njeguje intenzivne odnose u ove dvije godine. Ja se nadam da će se ta dobra tradicija nastaviti i ubuduće. Završit ću s time, s Gradom Travnikom budući da idući tjedan naša Lidija i još netko iz Grada zajedno će biti nekakvi projekti tri države pa će poći, zajedno, dakle, Grad Travnik, dakle grad koji ima i puno mladosti i puno studenata, ali koji je gospodarski potentan, koji ima što ponuditi ovdje u Makarskoj, osim turista ovdje i kažem fantastična je suradnja i sa Travnikom i njihov gradonačelnik i njihova delegacija je ovdje već u tri navrata došla i jedva čeka da se taj sporazum o prijateljstvima potpiše na dan njihove općine 21. ožujka, kada je Dan Općine Travnik.

**Gradonačelnik Grada Makarske Tonći Bilić,** odgovorio je na postavljeno pitanje:

1. Razvoj bilo kojeg grada, bilo koje općine, bilo koje jedinice lokalne samouprave, ne bi trebao biti bez određenih strategija, određenih planova. Pa mogu kazati i danas na jednoj od točki dnevnog reda raspravljat ćemo o rebalansu proračuna za ovu godinu, kojim je predviđeno između ostalog osigurati sredstva za izradu dviju strategija, a to je Strategija ukupnog razvoja i Strategija razvoja turizma Grada Makarske. Nakon što, ja se nadam, vjerojatno možda i jednoglasno bude usvojen rebalans, nakon što stupi na snagu pristupit ćemo raspisivanju natječaja za izradu tih strategija.

**Vijećnica Gordana Muhtić**, nadopuna pitanja:

1. Drago mi je da će se raditi na strategiji razvoja grada. Volila bi kad bi se prilikom donošenja te strategije zapravo povezalo sa tom Strategijom razvoja turizma, ne bih volila da se donose odvojeno. Naime mi znamo iz ranijih iskustava i Grada Makarske i drugih gradova u našoj županiji, a i same županije, zapravo je do sada bila, po meni, nekakva vrlo ružna praksa da se uzimaju agencije koje su to radile, ja ću bit iskrena, imajući u vidu čini mi se izrazito krupni kapital i stvaranje nekakvog neću reći megalomanskog, možda bi čak mogla upotrijebiti i tu riječ, društva kojem je pretežan cilj ostvariti znači profit. Mi moramo zadržati naša dobra našim i mora to ostati otvoreno našim građanima. Znam da je bilo i do sada već ponuda za takve neke strategije. Moje je osobno mišljenje da se treba ići prije svega prihvaćanju strategija i da izrađivači tih strategija budu prije svega oni koji su okrenuti na očuvanju naših prirodnih dobara i prije svega na brendiranju i stvaranju nekakvog, ovo što ste već ranije donijeli, kulturnog turizma, a ne stvaranju korporacija, velikih hotela i privatizacija. Nažalost toga imamo mnogo primjera pa čak i iz Grada Makarske, već smo jedanput donijeli jednu strategiju koja je bila potpuno neprovediva i moram reći uzalud potrošenih tada 200.000,00 kuna.

**Predsjednica Gradskog vijeća Grada Makarske Jagoda Martić,** prokomentirala je odgovor na postavljeno pitanje:

1. Nadovezujući se na ovo pitanje vezano za kulturni turizam, jedna informacija svim vijećnicima, a na taj način i poziv našim sugrađanima. Naime na jednu vrlo interesantnu tribinu, naime u sklopu provedbe strateškog projekta unutar Plana razvoja kulturnog turizma Grada Makarske od 2015. do 2020. godine Grad Makarska organizira javnu tribinu pod nazivom „Revitalizacija stare gradske jezgre u funkciji razvoja kulturnog turizma“, koja će se održati u četvrtak 19. svibnja u Hotelu „Osejava*“* s početkom u 19 sati. Na tribini će gostovati splitska konzervatorica Anita Gamulin, a uvodničari će također biti naša savjetnica za projekte i razvoj Grada Makarske, gospođa Lidija Vukadin i gospodin Josip Karamatić, ravnatelj Gradske galerije Antun Gojak. Osnovni cilj je ove tribine s ciljem revitalizacije stare gradske jezgre koja je proteklih, toga smo nažalost svi svjesni, devastirana od strane vlasnika poslovnih i stambenih prostora. Grad Makarska nedavno je osnovao i radnu skupinu za izradu Pravilnika o uređenju stare gradske jezgre kojim će po prvi put biti detaljno definirana pravila o starom dijelu grada koji je u registru kulturnih dobara Republike Hrvatske, upisan kao nepokretno kulturno dobro, znači kulturno-povijesna cjelina. Evo javni poziv za sve.

**Vijećnik** **Ivan Šimić,** postavlja pitanja:

1. Slušao sam pozorno prethodna pitanja koja su postavljena pa onda vidim da u ovoj tematici, ovoga Vijeća dominira materijalno, materijalno, materijalno, pa sam se odlučio na neki način, otklon od tog materijalnog, postaviti jedno pitanje s područja duhovnosti ovog grada iako sam tu temu u prethodnim raspravama već namećao. Svi znamo da bez duha nema ničega, nema pokretanja ni materijalnog. Svjedoci smo svibanjskih svečanosti u Gradu Makarskoj koji godinama već, kontinuirano, i to je jedna dugogodišnja tradicija, održavaju za vrijeme primanja prvopričesnika i krizmanika. Kršćanska djeca i katolička djeca imaju tu svečanost i to već traje tradicija godinama. Postavljam pitanje kako sadašnjoj vlasti, tako i predstavnicima prethodne vlasti zbog čega Grad Makarska ignorira te svečanosti? Nikakvom gestom, nikakvom predstavom, buketom cvijeća, ničim ga nema u tim svečanostima. Držim da je to poprilično nedopustivo zanemarivanje te tradicije. To je jedna stvar neobično važna iako Grad makarska se prema njoj odnosi poprilično maćehinski.
2. Pitanje buke. Moje jedno prethodno pitanje je bilo vezano za buku, jesmo li nabavili mjerač buke? Zato to neću pitati sada na ovom Vijeću. Pitat ću sljedeće pitanje tko su ovlaštenici Grada Makarske za mjerenje buke? Jesmo li osposobili redare za mjerenje buke, mjeračima buke koje smo već nabavili? Svi znamo kakav je problem u ovom gradu sa bukom, prema tome o tome nećemo raspravljati, samo me zanima tko su ovlaštenici u Gradu Makarskoj za mjerenje buke? To je naša zakonska obveza.
3. Treće pitanje je također vezano za komunalni red, a to je blato. Vi kad dolazite iz Splita, iz zapadnog dijela grada, prođete Vepric, blato na cesti, blato, blato, blato, pa do *Meteora* blato. Cesta je u blatu. Pa ja sad postavljam pitanje ima li pilota u avionu?

**Zamjenik gradonačelnika Grada Makarske Miroslav Družianić,** odgovorio je na postavljeno pitanje:

1. Dakle pričest, krizma, evo ovako Ivane, intimna stvar pojedinaca, obitelji, itd., župe je to u prvom redu. Predstavnici Grada uvijek ili predstavnik Grada uvijek bude nazočan, da li u prvom redu, da li po sredini, da li na kraju, to nije bitno. Hoću kazati one druge stvari, što se tiče datuma važnih u Crkvenoj hijerarhiji, Crkvenoj povijesti Župe, grada, poput Sv. Klementa, Sv. Marka, događaja u Franjevačkom samostanu, Uskrsa, Božića, itd., nema niti jednog važnog za Crkvu u Makarskoj da predstavnici Grada tu nisu nazočni. Što se tiče krizme i pričesti, evo ja kažem svoje osobno mišljenje, da li kao zamjenik gradonačelnika, da li kao Miro Družianić, mislim da se tu ne bi, nisam ni vidio da je u drugim gradovima nešto posebno što se tiče, to je velika svečanost sama za sebe, ali prije svega za te obitelji i župu. Da li sad Grad se treba u to posebno, da ne kažem miješati ili sudjelovati, mislim da i ne treba. A za ove druge stvari, stvarno nam je suradnja sa svim župama u gradu Makarskoj od Veprica do Franjevačkog samostana uzorna, a to mogu potvrditi obje strane kako vrlo često komuniciramo, stalno izmjenjujemo te posjete i mislim da tu nema nekih posebnih, možda se još nešto može, vidjet ćemo, ali kažem nema tu nikakve zle namjere ili nečega po tom pitanju.

**Zamjenica gradonačelnika Grada Makarske Lori Veličković,** odgovorila je na postavljena pitanja:

1. Što se tiče pitanja buke, naše Komunalno redarstvo ima odgovarajući mjerač buke, obučeni su za rad s tim aparatom. Po važećim gradskim odlukama moraju sprovodit nadzor nad bukom u gradu Makarskoj i tako će ja se nadam nastavit radit, ali mnogo uspješnije nego do sada. Barem da taj nadzor bude čvršći i jači na području Marinete, gdje imamo ogromni problem.
2. Što se tiče trećeg pitanja, blato na cesti, znate nisam vozač pa sam se malo iznenadila kad ste postavili pitanje. Radi se o državnoj cesti. Nadzor nad državnom cestom, održavanje, održavanje reda na cesti, čišćenje, to vrše Hrvatske ceste. Grad Makarska, stvarno po potrebi kad vidimo da imamo gorući problem, mi nastojimo ga ublažit, ako ga već ne možemo otkloniti. Ali ovo je isključiva nadležnost Hrvatskih cesta, što znači da bi vozači kad uoče takav problem trebali javit ako nikome drugome našem Centru, da proslijedimo odmah Hrvatskim cestama u Splitu, da pošalju odgovarajuće službe i otklone problem na cestama.

Nakon aktualnog sata, a u skladu s člankom 69. Poslovnika o radu Gradskog vijeća Grada Makarske, predsjednica Gradskog vijeća predložila je sljedeći:

**Dnevni red**

1. Prijedlog zapisnika s 19. sjednice Gradskog vijeća Grada Makarske održane 20.

veljače 2016. godine

1. Izbor članova za Savjet mladih Grada Makarske
2. Prijedlog Godišnji izvještaj o izvršenju Proračuna Grada Makarske za 2015. godinu
3. Odluke o prijenosu sredstava (akti gradonačelnika)
4. Odluka o korištenju namjenskih prihoda neiskorištenih u 2015.g.-Jadranska ulica
5. Odluka o korištenju namjenskih prihoda neiskorištenih u 2015.g. - Zagorska ulica
6. Odluka o korištenju namjenskih prihoda neiskorištenih u 2015.g. - Ul. I. G. Kovačića
7. Odluka o korištenju namjenskih prihoda neiskorištenih u 2015.g. - Astro-park
8. Prijedlog Odluke o prijenosu prihoda i primitaka ostvarenih u 2015. godini i raspodjeli rezultata (viška) ostvarenog u 2015. godini
9. Izvješće o korištenju proračunske pričuve od 01.01.-31.03.2016. godine (akt gradonačelnika)
10. Prijedlog I. izmjene i dopune Proračuna Grada Makarske za 2016. godinu
11. Prijedlog Odluke o autotaksi prijevozu
12. Prijedlog Odluke o komunalnom redu
13. Prijedlog Odluke o davanju suglasnosti za davanje na korištenje Pčelarskoj udruzi Kadulja, I. kata zgrade Mjesnog odbora u Velikom Brdu, izravnom pogodbom
14. Prijedlog Odluke o davanju suglasnosti za davanje na korištenje Gradskoj knjižnici Makarska I. kata zgrade na adresi Ulica Stjepana Ivičevića, br. 34 u Makarskoj, izravnom pogodbom
15. Prijedlog Odluke o izmjenama Odluke o izradi izmjena i dopuna Prostornog plana uređenja Grada Makarske („Glasnik Grada Makarske“, br. 5/15, 3/16)
16. Prijedlog Odluke o izmjeni Odluke o izradi izmjena i dopuna Urbanističkog plana uređenja naselja Glavica
17. Prijedlog Odluke o suglasnosti za otkup zemljišta prometnice (ulica Požari u Velikom Brdu)
18. Prijedlog Zaključka o davanju suglasnosti na Godišnje izvješće o radu Dječjeg vrtića „Biokovsko zvonce“ Makarska za pedagošku godinu 2014./2015. i Godišnje financijsko izvješće za 2015. godinu Dječjeg vrtića „Biokovsko zvonce“
19. Prijedlog zaključka o davanju suglasnosti na Izvješće o radu i Godišnje financijsko izvješće Javne ustanove Gradski sportski centar Makarska za 2015. godinu
20. Prijedlog Zaključka o davanju prethodne suglasnosti na Izvješće o radu Gradskog muzeja za 2015. godinu
21. Prijedlog Zaključka o davanju suglasnosti na Izvješće o radu Gradske knjižnice Makarska za 2015. godinu
22. Prijedlog Zaključka o davanju suglasnosti na Izvješće o radu Gradske galerije Antuna Gojaka za 2015. godinu
23. Prijedlog zaključka o prijedlogu Rješenja o razrješenju mrtvozornika na području Grada Makarske
24. Prijedlog Zaključka o prijedlogu Rješenja o imenovanju mrtvozornice za područje grada Makarske
25. Prijedlog Rješenja o imenovanju člana Vijeća za davanje koncesijskog odobrenja na pomorskom dobru za područje Grada Makarske

**Gradonačelnik Grada Makarske Tonći Bilić** je kao predlagatelj povukao predloženu

točku 16. Prijedlog zaključka o davanju suglasnosti na Izvješće o radu i Godišnje financijsko izvješće Javne ustanove Gradski sportski centar Makarska za 2015. godinu povukao kao dio predloženog dnevnog reda uz obrazloženje kako na sjednicu nije uvršteno izvješće o radu zajednice sportskih udruga pa će se povućena točka uvrstiti u dnevni red kada pristigne navedeno izvješće.

Vijećnik **Ivan Šimić** je raspravljajući o predloženom dnevnom redu kazao kako ovako predloženi dnevni red predstavlja eklatantan primjer političkog kriminala koji se provodi u vijećnici jer se ne može raspraviti niti minutu o ovoliko točaka dnevnog reda na jednoj sjednici.

**Predsjednica Gradskog vijeća Jagoda Martić,** zamolila je za uljuđenu raspravu i objasnila kako svi vijećnici mogu govoriti sukladno Poslovniku o radu Gradskog vijeća i zamolila da se ne koristi takav rječnik kada su u Vijećnici.

Nakon izmjena prijedloga dnevnog reda od strane predlagatelja predložen je sljedeći:

**Dnevni red**

1. Prijedlog zapisnika s 19. sjednice Gradskog vijeća Grada Makarske održane 20. veljače 2016. godine
2. Izbor članova za Savjet mladih Grada Makarske
3. Prijedlog Godišnji izvještaj o izvršenju Proračuna Grada Makarske za 2015. godinu
4. Odluke o prijenosu sredstava (akti gradonačelnika)
5. Odluka o korištenju namjenskih prihoda neiskorištenih u 2015.g. - Jadranska ulica
6. Odluka o korištenju namjenskih prihoda neiskorištenih u 2015.g. - Zagorska ulica
7. Odluka o korištenju namjenskih prihoda neiskorištenih u 2015.g. - Ul. I. G. Kovačića
8. Odluka o korištenju namjenskih prihoda neiskorištenih u 2015.g. - Astro-park
9. Prijedlog Odluke o prijenosu prihoda i primitaka ostvarenih u 2015. godini i raspodjeli rezultata (viška) ostvarenog u 2015. godini
10. Izvješće o korištenju proračunske pričuve od 01.01.-31.03.2016. godine (akt gradonačelnika)
11. Prijedlog I. izmjene i dopune Proračuna Grada Makarske za 2016. godinu
12. Prijedlog Odluke o autotaksi prijevozu
13. Prijedlog Odluke o komunalnom redu
14. Prijedlog Odluke o davanju suglasnosti za davanje na korištenje Pčelarskoj udruzi Kadulja, I. kata zgrade Mjesnog odbora u Velikom Brdu, izravnom pogodbom
15. Prijedlog Odluke o davanju suglasnosti za davanje na korištenje Gradskoj knjižnici Makarska I. kata zgrade na adresi Ulica Stjepana Ivičevića, br. 34 u Makarskoj, izravnom pogodbom
16. Prijedlog Odluke o izmjenama Odluke o izradi izmjena i dopuna Prostornog plana uređenja Grada Makarske („Glasnik Grada Makarske“, br. 5/15, 3/16)
17. Prijedlog Odluke o izmjeni Odluke o izradi izmjena i dopuna Urbanističkog plana uređenja naselja Glavica
18. Prijedlog Odluke o suglasnosti za otkup zemljišta prometnice (ulica Požari u Velikom Brdu)
19. Prijedlog Zaključka o davanju suglasnosti na Godišnje izvješće o radu Dječjeg vrtića „Biokovsko zvonce“ Makarska za pedagošku godinu 2014./2015. i Godišnje financijsko izvješće za 2015. godinu Dječjeg vrtića „Biokovsko zvonce“
20. Prijedlog Zaključka o davanju prethodne suglasnosti na Izvješće o radu Gradskog muzeja za 2015. godinu
21. Prijedlog Zaključka o davanju suglasnosti na Izvješće o radu Gradske knjižnice Makarska za 2015. godinu
22. Prijedlog Zaključka o davanju suglasnosti na Izvješće o radu Gradske galerije Antuna Gojaka za 2015. godinu
23. Prijedlog zaključka o prijedlogu Rješenja o razrješenju mrtvozornika na području Grada Makarske
24. Prijedlog Zaključka o prijedlogu Rješenja o imenovanju mrtvozornice za područje grada Makarske
25. Prijedlog Rješenja o imenovanju člana Vijeća za davanje koncesijskog odobrenja na pomorskom dobru za područje Grada Makarske

*Ovako predloženi dnevni red je usvojen s 12 (dvanaest) glasova ZA i 1 (jednim) SUZDRŽANIM glasom.*

Nakon kraće stanke tajnica Gradskog vijeća Grada Makarske Lara Rakušić Ivanković obavila je prozivku vijećnika i konstatirala da je na sjednici nazočno 9 od 17 vijećnika kao i da je nastavak održavanja sjednice pravovaljan.

1. **Prijedlog zapisnika s 19. sjednice Gradskog vijeća Grada Makarske održane 20.**

 **veljače 2016. godine;**

Vijećnik Jure Brkan je zamolio da mu se objasni par nejasnoća u zapisniku s obzirom da nije bio nazočan na prethodnoj sjednici pa nije siguran da se možda ne radi o greški.

**Predsjednica Gradskog vijeća Grada Makarske Jagoda Martić** je odgovorila vijećniku i pojasnila detalje zapisnika na koje se osvrnuo u svojoj primjedbi, nakon čega je vijećnik **Jure Brkan** odustao od primjedbe.

Za raspravu nije bilo više prijavljenih vijećnika pa je predsjednica Gradskog vijeća Grada Makarske Jagoda Martić Zapisnik s 19. sjednice Gradskog vijeća Grada Makarske održane 20. veljače 2016. godine stavila na glasovanje.

*Zapisnik s 19. sjednice Gradskog vijeća Grada Makarske održane 20. veljače 2016. godine je usvojen jednoglasno s 13 (trinaest) glasova ZA.*

1. **Izbor članova za Savjet mladih Grada Makarske;**

Uvodno obrazloženje vezano uz izbor članova Savjeta mladih Grada Makarske, proceduru glasovanja i izborni postupak dala je **predsjednica Gradskog vijeća Grada Makarske Jagoda Martić.**

**Predsjednik Odbora za izbor i imenovanje Sretan Glavičić** je podnio izvještaj Gradskom vijeću sa 8. sjednice Odbora za izbor i imenovanje na kojoj su utvrđene pravovaljane kandidature za članice/članove Savjeta mladih Grada Makarske.

**Predsjednica Gradskog vijeća Grada Makarske Jagoda Martić** je zamolila vijećnike da se napravi kraći prekid sjednice za vrijeme kojeg bi se obavilo glasovanje i članovi Odbora za izbor i imenovanje uz stručnu pomoć službenika Grada Makarske obavili proceduru provjere glasačkih listića i brojenja glasova te predočili rezultate glasovanja za članice/članove Savjeta mladih Grada Makarske u nastavku sjednice.

Vijećnik **Stipe Bartulović** je sudjelujući u raspravi zaželio da Savjet mladih Grada Makarske nakon izbora članova bude uspješan i produktivan u radu.

**Predsjednica Gradskog vijeća Grada Makarske Jagoda Martić** je prekinula sjednicu radi glasovanja i zamolila tajnicu Gradskog vijeća da vijećnicima podijeli glasačke listiće kako bi obavili proceduru glasovanja za izbor članice/članove Savjeta mladih Grada Makarske.

Nakon stanke zbog glasovanja za izbor članica/članova Savjeta mladih Grada Makarske, tajnica Gradskog vijeća Grada Makarske Lara Rakušić Ivanković obavila je prozivku vijećnika i konstatirala da je na sjednici nazočno 9 od 17 vijećnika kao i da je nastavak održavanja sjednice pravovaljan.

**Predsjednik Odbora za izbor i imenovanje Sretan Glavičić** je nakon nastavka sjednice proglasio rezultate izbora koje je nakon otvaranja glasačke kutije i prebrojenih glasačkih listića za članice/članove Savjeta mladih Grada Makarske utvrdio Odbor. Pročitao je rezultate izbora za članice/članove Savjeta mladih Grada Makarske i konstatirao:

„Temeljem članka 7. Odluke o Savjetu mladih Grada Makarske izabrano je 7 kandidata za članove Savjeta mladih Grada Makarske koji su ostvarili najveći broj glasova i to kako slijedi:

1. MATIĆ GORIJA (13 glasova)
2. BABIĆ MARKO (13 glasova)
3. JOVIĆ MARIJANA (12 glasova)
4. ŠVRAGULJA LUKA (11 glasova)
5. MIŠIĆ ADRIAN (11 glasova)
6. MIHALJEVIĆ JOSIP (11 glasova)
7. PUHARIĆ DAMIR (10 glasova) „

**Predsjednica Gradskog vijeća Grada Makarske Jagoda Martić** je kazala kako će se temeljem članka 7. Odluke o Savjetu mladih Grada Makarske rezultati glasovanja objaviti na web stranici i na oglasnoj ploči Grada Makarske.

*Predsjednica vijeća Grada Makarske je konstatirala kakao je ovime Savjet mladih konstituiran.*

Nakon stanke tajnica Gradskog vijeća Grada Makarske Lara Rakušić Ivanković obavila je prozivku vijećnika i konstatirala da je na sjednici nazočno 13 od 17 vijećnika kao i da je nastavak održavanja sjednice pravovaljan.

1. **Prijedlog Godišnji izvještaj o izvršenju Proračuna Grada Makarske za 2015. godinu;**

Uvodno obrazloženje Prijedloga Godišnjeg izvještaja o izvršenju Proračuna Grada Makarske za 2015. godinu je dao predsjednik Odbora za financije i proračun Gradskog vijeća grada Makarske **Ante Čulav.**

Uvodno obrazloženje Prijedloga Godišnjeg izvještaja o izvršenju Proračuna Grada Makarske za 2015. godinu je dala i pročelnica Upravnog odjela za financije i proračun Grada Makarske **Dunja Buljan.**

U ime Kluba vijećnika SDP-a i HNS-a u raspravi je sudjelovao vijećnik **Stipe Bartulović**, koji je kazao kako je ovo pokazatelj onoga što je iza nas ali i prilika da sagledamo određene negativnosti. Kazao je kako njihov Klub vijećnika uvijek tražio poštivanje zakonitosti i transparentnosti. Vijećnik je kazao kako je potrebno sagledati mogućnosti planiranja, ponajprije vođenje javnim interesom i prioritetima a ne željama. Kazao je kako je jedino važno u planiranju da se ne troši više nego što se prihoduje i kako tu treba imati razuma. Vijećnik **Stipe Bartulović** je kazao kako podaci govore da je planirano razumno i da je ostvaren određeni višak koji se prenosi iz prethodne godine u ovu godinu. Također je napomenuo kako treba razgovarati i o ažurnosti i mogućnosti naplate gradskih poreza. Skrenuo je pažnju i na proces legalizacije i ostvarenje prihoda od legalizacije objekata. Ukazao je da su ostvareni povećani prihodi od vlastite djelatnosti posebno ukazujući posebno na povećanje prihoda od naplate parkinga. Po pitanju rashoda je kazao kako će uvijek biti opterećeni problemom odlaganja otpada i pomoći koja je u tom smislu nužna komunalnom poduzeću. Kazao je kako će Klub vijećnika SDP-a i HNS-a podržati Godišnji izvještaja o izvršenju Proračuna Grada Makarske za 2015. godinu.

Na raspravu je replicirao vijećnik **Stjepan Eljuga,** koji je kazao kako je u raspravi vijećnika prozvan da je postavio pitanje u dnevno-političke svrhe, što nije točno već da je postavio korektno pitanje što je i dužnost izabranog vijećnika prema građanima.

U ime Kluba vijećnika HDZ-a i koalicijskih partnera u raspravi je sudjelovao vijećnik **Jure Brkan**, koji je kazao kako su u startu bili protiv ovog proračuna 2015. godine. Kazao je pošto se isti proračun rebalansirao 27.11. i nije se puno falilo, niti se imalo kad vjerojatno faliti. Kazao je kako je iz dobivenih materijala vidljivo da se imalo više sreće, pa su iznenadili neki prihodi kojima se nije nadalo, primjerice porezi na imovinu koji su naplaćeni u značajno većem iznosu nego u godini prije. Vijećnik je u raspravi kazao kako je također bilo povećanje prihoda od boravišne pristojbe, kao i od komunalne naknade u značajnom iznosu jer je zbog legalizacije povećana kvadratura koja se oporezuje. Kazao je kako se falilo u planiranju prihoda na što su i ranije upozoravali i sada to dolazi ponovno na vidjelo. Kazao je kako se znalo da će smanjeni porezi i prirezi na dohodak zbog državne promjene načina plaćanja. Vijećnik je kazao kako su upozoravali na to, a to je 14,1% manje nego godinu prije, u nominalnom iznosu 3.128.000,00 kuna je manje naplaćeno nego u 2014. godini. Kazao je kako se na tadašnje upozoravanje odgovorilo da će se sve što bude manje prihodovano dobiti od države. Vijećnik Jure Brkan je kazao kako se od 27.11. do kraja godine uspjelo promašiti ravno za 1.000.000,00 kuna. Zaključio je kako se imalo sreće što se tiče prihoda. Kazao je kako što se tiče rashoda u postotcima su to male razlike, ali konkretno na stavci rashoda za zaposlene je to u nominalnom iznosu 1.127.908,00 kuna više u 2015. godini nego u 2014. godini. Kazao je kako je kod intelektualnih usluga to 2.033.000,00 kuna što je 794.627,00 više nego godinu prije, a kod ostalih usluga ukupno 1.463.000,00 kuna što je 550.000.00 kuna više nego 2014. godine. Konstatirao je kako se rashodi ispunjavaju bez greške bar što se tiče zaposlenih, intelektualnih usluga i ostalih usluga. Vijećnik je kazao kako komunalna djelatnost u odnosu na prijašnje godine ima manje ostvarenje za 4.130.536,00 kuna. Zaključio je izlaganje kazavši kako i dalje misli da ovaj proračun pokazuje što se desilo i iz njega se jedino može iščitati da se kod prihoda imalo sreće, a kod rashoda je otišlo na plaće, na manifestacije, intelektualne usluge, a najmanje je otišlo u komunalnu infrastrukturu. Kazao je kako Kluba vijećnika HDZ-a i koalicijskih partnera neće podržati ovakvo izvršenje proračuna.

U pojedinačnoj raspravi je sudjelovala vijećnica **Gordana Muhtić,** koja je upitala vežući se na izlaganje vijećnika Jure Brkana zašto bi bila sreća porast prihoda od boravišne pristojbe, a zašto ne bi recimo troškovi koji su navedeni kao rashodi od manifestacija koje je vijećnik Brkan naveo da ih se uzaludno potrošilo, značili ujedno da je poboljšan turistički program, da je poboljšano Makarsko kulturno ljeto, pa da je eto to doprinijelo povećanju broja gostiju. Vijećnica je kazala kako je provođenje postupka legalizacije određeno zakonom od strane države i kako je to imalo za cilj da se uvede reda u prostor. Kazala je kako taj zakon Grad Makarska provodi i kako je upravo cilj da upravni odjel koji se tim bavi uspješno obavlja posao, da građani plate određenu kaznu za zadržavanje izgrađenog objekta u prostoru a temeljem toga kasnije i komunalnu naknadu. Kazala je kako misli da nije odraz sreće ni povećanje prihoda od parkinga već je to povezano s činjenicom da su i u 2015. godini ostali pod vlastitom naplatom parkinzi koji su prije davani privatnicima i danas je to prihod Grada Makarske. Kazala je kako se stavke u proračunu koje se odnose na pomoći iz inozemstva i iz drugih proračuna ne odnose na socijalne kategorije prema Gradu Makarskoj već se odnose na sufinanciranje projekata iz državnog proračuna za koje je Grad temeljem raspisanih natječaja dobio sredstva. Vijećnica je zaključila kako nije sve slučajnost i sreća, već misli kako se ipak nešto ozbiljno radi.

Vijećnik **Jure Brkan** je replicirao na dio izlaganja vijećnice Gordane Muhtić koji se odnosio na proračunske stavke pomoći iz inozemstva i drugih proračuna kazavši kako se od 28.11. kad se radio rebalans proračuna uspjelo promašiti prihode po toj osnovi do kraja godine za 1.000.000.00 kuna. Kazao je kako je samo iščitao podatke iz dobivenog materijala.

Vijećnica **Gordana Muhtić**, je u odgovoru na repliku vijećnika Jure Brkana objasnila razloge prebacivanja sredstava iz prethodne godine u sljedeću.

U pojedinačnoj raspravi je sudjelovao i vijećnik **Ivan Šimić,** koji je kazao kako ako se pogleda povijest gradskog proračuna može se konstatirati kako on ima jedan kontinuitet od ranije HDZ-ovske do sada SDP-ovske vlasti u ovom gradu. Kazao je kako proračun pokazuje neracionalnost, ima dosta licemjerja, bahatosti i socijalne neosjetljivosti i zbog navedenog, kao što nije bio za proračun kad se donosio, tako neće biti ni sada za Godišnji izvještaj o izvršenju Proračuna Grada Makarske za 2015. godinu.

Pročelnica Upravnog odjela za financije i proračun Grada Makarske **Dunja Buljan** je dala dodatna obrazloženja na upite i raspravu vijećnika, kazavši između ostalog kako gradska uprava ima smanjenje rashoda za zaposlene u odnosu na 2014. godinu za 221.000,00 kuna, a povećanje za proračunske korisnike, konkretno za program asistenata u nastavi u osnovnim školama. Kazala je kako je došlo i do povećanja rashoda za plaće u Pogonu za obavljanje komunalnih djelatnosti iz razloga povećanja broja parkinga i potrebe naplate kao i povećanja zaposlenih u radnoj grupi koja izvodi radove po gradu.

**Gradonačelnik Grada Makarske Tonći Bilić** je odgovorio na raspravu vijećnika kazavši kako kada se govori o povećanju intelektualnih usluga u prošloj godini je došlo na naplatu sve ono što su njegovi prethodnici loše radili. Kazao je kako je ostavljeno u nasljeđe nekoliko sudskih postupaka ukupne vrijednosti preko 30.000.000,00 kuna i kako je da bi se okončali ti postupci potrebno platiti usluge odvjetnika da se što bezbolnije iz tih postupaka izađe. Kazao je kako je točno da nisu prodali imovinu jer su financijsku konstrukciju zatvorili iz ostalih izvora financiranja i nije im bila potrebna prodaja imovine i kako je sretan što nije prodano imovine koliko je planirano. Gradonačelnik je kazao kako smatra da je iza Grada uspješna fiskalna godina jer se uspjelo ostvariti 67.699.000,00 kuna prihoda a rashodi su iznosili 66.300.000,00 kuna i na taj način se ostvario višak od cca 1.400.000,00 kuna i ukupno povećao višak prihoda, kumulativno, na 4.300.000,00 kuna koji se može iskoristiti u 2016. godini. Kazao je kako su se ukupna dugovanja Grada Makarske smanjila do 31.12.2015. godine u odnosu na 06.06.2013 oko 18.500.000,00 kuna i kako je to način na koji ova gradska uprava gospodari i kako se nada da će se taj trend nastaviti i dalje.

Vijećnik **Stjepan Eljuga,** je replicirao na izlaganje gradonačelnika i kazao kako smatra da ono što je ostavljeno od prethodne vlasti da bi trebala jedna posebna tematska sjednica da se sve nabroji i da se vidi što je ostavljeno građanima. Kazao je kako je tadašnji zamjenik gradonačelnika Marka Ožića Bebeka, pok. Ante Novak rekao: „Ono što smo mi napravili vlasti iza nas će imati problema iti održavati“.

*Godišnji izvještaj o izvršenju Proračuna Grada Makarske za 2015. godinu je usvojen je s 9 (devet) glasova ZA i 4 (četiri) glasa PROTIV.*

1. **Odluke o prijenosu sredstava (akti gradonačelnika)**

**a) Odluka o korištenju namjenskih prihoda neiskorištenih u 2015.g. -Jadranska ulica**

**b) Odluka o korištenju namjenskih prihoda neiskorištenih u 2015.g. -Zagorska ulica**

**c) Odluka o korištenju namjenskih prihoda neiskorištenih u 2015.g. -Ul. I. G. Kovačića**

**d) Odluka o korištenju namjenskih prihoda neiskorištenih u 2015.g. - Astro-park**

Uvodno obrazloženje Odluke o prijenosu sredstava (akti gradonačelnika) je dala pročelnica Upravnog odjela za financije i proračun Grada Makarske **Dunja Buljan.**

**Gradonačelnik Grada Makarske Tonći Bilić** je dao dodatno obrazloženje Odluke o prijenosu sredstava (akti gradonačelnika).

*Predsjednica Gradskog vijeća**Grada Makarske je kazala kako po ovoj točki nema rasprave s obzirom da se radi o aktima koje donosi gradonačelnik i nema glasovanja s obzirom da se ova odluka samo daje na znanje vijećnicima.*

1. **Prijedlog Odluke o prijenosu prihoda i primitaka ostvarenih u 2015. godini i**

**raspodjeli rezultata (viška) ostvarenog u 2015. godini;**

Uvodno obrazloženje Prijedloga Odluke o prijenosu prihoda i primitaka ostvarenih u 2015. godini i raspodjeli rezultata (viška) ostvarenog u 2015. godini je dala pročelnica Upravnog odjela za financije i proračun Grada Makarske **Dunja Buljan.**

S obzirom na to da nije bilo prijavljenih za raspravu predsjednica Gradskog vijeća Grada Makarske je Prijedlog Odluke o prijenosu prihoda i primitaka ostvarenih u 2015. godini i raspodjeli rezultata (viška) ostvarenog u 2015. godini stavila na glasovanje.

*Odluka o prijenosu prihoda i primitaka ostvarenih u 2015. godini i raspodjeli rezultata (viška) ostvarenog u 2015. godini je usvojena s 8 (osam) glasova ZA i 4 (četiri) glasa PROTIV.*

1. **Izvješće o korištenju proračunske pričuve od 01.01. - 31.03.2016. godine (akt gradonačelnika)**

Uvodno obrazloženje Izvješće o korištenju proračunske pričuve od 01.01.-31.03.2016. godine (akt gradonačelnika) je dala pročelnica Upravnog odjela za financije i proračun Grada Makarske **Dunja Buljan.**

*Predsjednica Gradskog vijeća Grada Makarske je kazala kako po ovoj točki nema rasprave s obzirom da se radi o aktima koje donosi gradonačelnik i nema glasovanja s obzirom da se ova odluka samo daje na znanje vijećnicima.*

1. **Prijedlog I. izmjene i dopune Proračuna Grada Makarske za 2016. godinu**

Uvodno obrazloženje Prijedloga I. izmjene i dopune Proračuna Grada Makarske za 2016. godinu je dao predsjednik Odbora za financije i proračun Gradskog vijeća grada Makarske **Ante Čulav.**

Uvodno obrazloženje Prijedloga I. izmjene i dopune Proračuna Grada Makarske za 2016. godinu je dala pročelnica Upravnog odjela za financije i proračun Grada Makarske **Dunja Buljan.**

U ime Kluba vijećnika HDZ-a i koalicijskih partnera u raspravi je sudjelovao vijećnik **Jure Brkan**, koji je kazao kako mu se čini da ovakve izmjene i dopune proračuna lagano ulaze u domenu predizbornih obećanja. Kazao je kako se sada u ovim izmjenama i dopunama prihodi povećavaju za 1.670.000,00 kuna i to najvećim dijelom iz sredstava Fonda za zaštitu okoliša za program odvoza otpada s obzirom na probleme koje Grad Makarska ima i ta sredstva će samo bit preusmjerena za plaćanje rente na odlagalištu otpada. Vijećnik je kazao kako se rashodi povećavaju za 6.000.000,00 kuna i kako su rashodi konstanta ovih proračuna i istaknuo kako rashodi za zaposlene u pola godine rastu za čak 580.000,00 kuna. Kazao je kako bi ukupni rashodi prema ovome proračunu ukoliko izmjene budu usvojene trebali iznositi 21.976.440,00 kuna što je 4.521.000,00 kuna više nego ostvarenje za 2015. godinu koje je usvojeno na ranijoj točki dnevnog reda. Vijećnik je nabrojio neke projekte za koje se planira povećanje, među ostalim se povećava iznos za Astro-park i za uređenje Zadarske ulice. Također je napomenuo kako se smanjuje ranije planirani iznos u proračunu za uređenje Trga Kraljice mira na Zelenki i uređenja platoa na Osejavi,kao i za uređenje ulice Dugiš. Vijećnik je kazao kako se iz svega navedenog može zaključiti da će biti Uređena Zadarska ulica i pothodnik na Moči jer je ovdje u proračunu tako predviđeno i osigurana su sredstva i kako se nada da će bar to biti ispunjeno prema građanima kad se na svim drugim projektima uređenja ulica smanjuje predviđeno. Vijećnik Jure Brkan je kazao kako Klub vijećnika HDZ-a i koalicijskih partnera ovakav rebalans proračuna ne može podržati.

U ime Kluba vijećnika SDP-a i HNS-a u raspravi je sudjelovala vijećnica **Gordana Muhtić,** koja je kazala kako će podržatiI. izmjene i dopune Proračuna Grada Makarske za 2016. godinu. Vijećnica je u raspravi istaknula kako će se u 2016. godini napokon riješiti pitanje prostora Gradske knjižnice za što je potrebno urediti I. kat Merkura 5, za što se ovim izmjenama osiguravaju sredstva. Kazala je kako se osiguravaju sredstva za izradu potrebne dokumentacije za projekt školske dvorane na Zelenkii dječjeg vrtića na Zelenki*.* Kazala je kako će se nastaviti uređivati prostori bivšeg Art-caffea i kako je donesena odluka da se uloži dodatnih 360.000,00 kuna kako bi se taj prostor doveo u stanje da može biti u upotrebi. U svom izlaganju se vijećnica osvrnula i na trošak odvoza otpada i podsjetila kako županija nije izgradila regionalno odlagalište otpada a niti je osigurala deponiranje na nekom postojećem odlagalištu pa iz navedenih razloga je povećan trošak odvoza Makarskog otpada. Vijećnica je zaključila kako su I. izmjene i dopune Proračuna Grada Makarske za 2016. godinu usmjerene prvenstveno na izgradnju kapitalnih objekata.

Na raspravu je replicirao vijećnik **Jure Brkan,** u dijelu koji se odnosio na zbrinjavanje komunalnog otpada kazavši kako je županija sigurno tu da pomogne. Pri tome je vijećnik upitao kako s obzirom da je Grad Makarska imao do 01. veljače 2014. godine ugovor s odlagalištem na Karepovcu se nije moglo isti produžiti.

Vijećnica **Gordana Muhtić** je odgovorila na repliku, kazavši kako je ugovor bio stavljen u mirovanje već ranije jer je sklopljen ugovor s gradom Trogirom i nažalost je završilo kako je završilo.

U pojedinačnoj raspravi je sudjelovao i vijećnik **Ivan Šimić,** koji je kazao kako

želi istaknuti primjer koliko ova vlast kako prijašnja, tako i sadašnja vodi brigu o ulicama u gradu Makarskoj. Kazao je kako u Ulici Oca Petra Perice su određeni ljudi još daleke 1965. godine dobili papire za gradnju i platili komunalne doprinose, sve uredno, došli i napravili kuće, a ni dan danas nemaju nogostupa do kuće. Vijećnik je kazao kako su 40 godina čekali asfalt, ali nogostup ni do dan danas nije napravljen a to je punih 51 godinu. Istaknuo je kako je njegov stav o glasanju za proračune i njihove izmjene već od ranije poznat.

*I. izmjene i dopune Proračuna Grada Makarske za 2016. godinu su usvojene s 9 (devet) glasova ZA i 4 (četiri) glasa PROTIV.*

1. **Prijedlog Odluke o autotaksi prijevozu**

Uvodno obrazloženje Prijedloga Odluke o autotaksi prijevozu dao je pročelnik Upravnog odjela za komunalne djelatnosti Grada Makarske **Matko Lovreta.**

U ime Kluba vijećnika SDP-a i HNS-a u raspravi je sudjelovao vijećnik **Stipe Bartulović,** koji je predložio sljedeće amandmane:

 **AMANDMAN 1:**

U poglavlju 2. članak 5. ove Odluke pod brojem (3) predloženi broj dozvola 27 briše se i predlaže broj 36 s tim da se prethodnom stavku utvrđuje novi omjer u odnosu na ukupno stanovnika Grada Makarske.

Izmijenjene stavke u članku 5 glase:

„Članak 5. pod brojem (2)

(2) Broj dozvola za područje Grada Makarske sukladno stavku 1. ovog članka utvrđuje se u omjeru 1 (jedan) dozvola na svakih započetih 380 stanovnika

(3) Broj dozvola određen prema kriteriju iz prethodnog stavka iznosi maksimalno 36 (trideset šest).“

 **AMANDMAN 2:**

U poglavlju 5. članak 33. pod br.1. stavak 5. koji određuje boju vozila predlaže se izmjena članka koja glasi:

„ Auto taksi vozilo mora biti bijele boje“

**AMANDMAN 3:**

U poglavlju 7. članak 39. koji uređuje cijenu usluga pod brojem 1. cijena za početak vožnje (startna cijena) koja uključuje relaciju do 3 kilometra – briše se i predlaže se relacija do 5 km.

Izmijenjeni stavak glasi:

„Cijena za početak vožnje (startna cijena) koja uključuje relaciju do 5 km u iznosu od 50,00 kn u ljetnom razdoblju, 30,00 kuna u zimskom razdoblju.“

U ime Kluba vijećnika HDZ-a i koalicijskih partnera u raspravi je sudjelovao vijećnik **Jure Brkan,** koji je predložio sljedeće amandmane:

 **AMANDMAN 1:**

 Članak 15. stavak 2. mijenja se i glasi:

„Ako dva ili više podnositelja zahtjeva ostvare isti broj bodova na listi prvenstva, prednost ima podnositelj sa statusom:

1. dijete poginulog hrvatskog branitelja
2. hrvatskog branitelja

**AMANDMAN 2:**

 Članak 5. stavak 3. mijenja se i glasi:

 „ Broj dozvola određen prema kriteriju iz prethodnog stavka i ovisno o broju turista u gradu Makarskoj, iznosi maksimalno 50.“

Na raspravu ispred klubova vijećnika i na predložene amandmane je odgovorio pročelnik Upravnog odjela za komunalne djelatnosti Grada Makarske **Matko Lovreta.**

U pojedinačnoj raspravi su sudjelovali vijećnici **Miroslav Dudaš i Zlatko Lalić.**

Vijećnik **Ivan Šimić** je sudjelovao u pojedinačnoj raspravi i predložio sljedeći amandman:

 **AMANDMAN 1:**

U članku 15. stavak 2. briše se riječ „ranije“ , a stavlja se riječi „ponudio nižu cijenu u ponudi“.

U raspravi su još sudjelovali **Predsjednica Gradskog vijeća Grada Makarske Jagoda Martić i Gradonačelnik Grada Makarske Tonći Bilić.**

Nakon kraće stanke radi usklađenja pristiglih amandmana i prijedloga odluke tajnica Gradskog vijeća Grada Makarske Lara Rakušić Ivanković obavila je prozivku vijećnika i konstatirala da je na sjednici nazočno 13 od 17 vijećnika kao i da je nastavak održavanja sjednice pravovaljan.

U ime predlagatelja pročelnik Upravnog odjela za komunalne djelatnosti Grada Makarske **Matko Lovreta** je predložio amandman:

**AMANDMAN 1:**

 Članak 49. stavak 2. u skladu s raspravom vijećnika Jure Brkana ispred kluba HDZ-a i koalicijskih partnera mijenja se i glasi:

„ Ukoliko autotaksi prijevoznik iz stavka 1. ovog članka podnese zahtjev za obnovu Dozvole čiji je rok važenja istekao ranije od ostalih Dozvola koje posjeduje, te se tom zahtjevu udovolji, smatra se da se opredijelio za vozilo na koje se odnosi ta Dozvola, te ne može više podnijeti zahtjev za obnovu ostalih Dozvola po isteku njihova važenja. „

**Predsjednica Gradskog vijeća Grada Makarske Jagoda Martić** je stavila na glasovanje predložene amandmane i to:

1. amandmani Kluba vijećnika SDP-a i HNS-a:

 **AMANDMAN 1:**

Izmijenjene stavke u članku 5 glase:

„Članak 5. pod brojem (2)

(2) Broj dozvola za područje Grada Makarske sukladno stavku 1. ovog članka utvrđuje se u omjeru 1 (jedan) dozvola na svakih započetih 380 stanovnika

(3) Broj dozvola određen prema kriteriju iz prethodnog stavka iznosi maksimalno 36 (trideset šest).“

*U ime predlagatelja pročelnik Upravnog odjela za komunalne djelatnosti Grada Makarske* ***Matko Lovreta*** *prihvaća amandman i isti postaje sastavni dio prijedloga Odluke o autotaksi prijevozu.*

**AMANDMAN 2:**

U poglavlju 5. članak 33. pod br.1. stavak 5. koji određuje boju vozila predlaže se izmjena članka koja glasi:

„ Auto taksi vozilo mora biti bijele boje“

 *U ime predlagatelja pročelnik Upravnog odjela za komunalne djelatnosti Grada Makarske* ***Matko Lovreta*** *prihvaća amandman i isti postaje sastavni dio prijedloga Odluke o autotaksi prijevozu.*

**AMANDMAN 3:**

U poglavlju 7. članak 39. koji uređuje cijenu usluga pod brojem 1. cijena za početak vožnje (startna cijena) koja uključuje relaciju do 3 kilometra – briše se i predlaže se relacija do 5 km.

Izmijenjeni stavak glasi:

„Cijena za početak vožnje (startna cijena) koja uključuje relaciju do 5 km u iznosu od 50,00 kn u ljetnom razdoblju, 30,00 kuna u zimskom razdoblju.“

*U ime predlagatelja pročelnik Upravnog odjela za komunalne djelatnosti Grada Makarske* ***Matko Lovreta*** *prihvaća amandman i isti postaje sastavni dio prijedloga Odluke o autotaksi prijevozu.*

1. amandmani Kluba vijećnika HDZ-a i koalicijskih partnera:

**AMANDMAN 1:**

 Članak 15. stavak 2. mijenja se i glasi:

„Ako dva ili više podnositelja zahtjeva ostvare isti broj bodova na listi prvenstva, prednost ima podnositelj sa statusom:

1. dijete poginulog hrvatskog branitelja
2. hrvatskog branitelja

U ime predlagatelja pročelnik Upravnog odjela za komunalne djelatnosti Grada Makarske **Matko Lovreta** ne prihvaća amandman.

 **Predsjednica Gradskog vijeća Grada Makarske Jagoda Martić** je stavila na glasovanje predloženi amandman.

*Sa 3 (tri) glasa ZA predloženi amandman nije usvojen.*

**AMANDMAN 2:**

 Članak 5. stavak 3. mijenja se i glasi:

 „ Broj dozvola određen prema kriteriju iz prethodnog stavka i ovisno o broju turista u gradu Makarskoj, iznosi maksimalno 50.“

U ime predlagatelja pročelnik Upravnog odjela za komunalne djelatnosti Grada Makarske **Matko Lovreta** ne prihvaća amandman.

 **Predsjednica Gradskog vijeća Grada Makarske Jagoda Martić** je stavila na glasovanje predloženi amandman.

*Sa 3 (tri) glasa ZA predloženi amandman nije usvojen.*

1. amandman vijećnika Ivana Šimića

**AMANDMAN 1:**

U članku 15. stavak 2. briše se riječ „ranije“ , a stavlja se riječi „ponudio nižu cijenu u ponudi“.

 *U ime predlagatelja pročelnik Upravnog odjela za komunalne djelatnosti Grada Makarske* ***Matko Lovreta*** *ne prihvaća amandman.*

 **Predsjednica Gradskog vijeća Grada Makarske Jagoda Martić** je stavila na glasovanje predloženi amandman.

*Sa 2 (dva) glasa ZA predloženi amandman nije usvojen.*

**Predsjednica Gradskog vijeća Grada Makarske Jagoda Martić** je nakon izjašnjavanja predlagatelja i glasovanja o amandmanima prijedlog Odluke o autotaksi prijevozu zajedno s usvojenim amandmanima stavila na glasovanje.

*Odluka o autotaksi prijevozu čiji su sastavni dio usvojeni amandmani kao i amandman predlagatelja je usvojena s 12 (dvanaest) glasova ZA i 1 (jednim) glasom PROTIV.*

1. **Prijedlog Odluke o komunalnom redu**

Uvodno obrazloženje Prijedloga Odluke o komunalnom redu je dao pročelnik Upravnog odjela za komunalne djelatnosti Grada Makarske **Matko Lovreta.**

 U ime Kluba vijećnika HDZ-a i koalicijskih partnera u raspravi je sudjelovao vijećnik **Stjepan Eljuga** koji je predložio sljedeće amandmane:

**AMANDMAN 1:**

U članku 2. točka 13. iza riječi „na motorni pogon“ dodaje se riječ „ i električni pogon“

**AMANDMAN 2:**

U članku 7. stavak 1. briše se točka i dodaje: „ , i to na način da ne ugrožava sigurnost ljudi i imovine.“

**AMANDMAN 3:**

U članku 16.

-stavak 1. iza riječi „ploče“ dodaje se riječ „table“

-stavak 5. iza riječi „mijenjati“ dodaje se riječ „table“

**AMANDMAN 4:**

U članku 21. iza stavka 5. dodaje se stavak koji glasi:

„ U staroj gradskoj jezgri (zaštićenom dijelu) treba ishoditi odobrenje od konzervatorskog ureda ili zatražiti od ovlaštenog tijela pri gradskoj upravi.“

**AMANDMAN 5:**

U članku 62. poglavlje 10.9.2 iza riječi „dezinsekcija“ dodaje se riječ „dezinfekcija“.

**AMANDMAN 6:**

Predlaže se članak 84. brisati u cijelosti jer je neprovediv.

**AMANDMAN 7:**

 U glavi IX. Kaznene odredbe članak 200. točka 85. brisati jer se ne može kazniti pravnu osobu već eventualno prekršitelja.

Na izlaganje vijećnika je replicirao vijećnik **Miroslav Dudaš** i vijećnica **Gordana Muhtić.** Na repliku je odgovor dao vijećnik **Stjepan Eljuga.**

U ime Kluba vijećnika SDP-a i HNS-a u raspravi je sudjelovao vijećnik **Damir Puharić.**

U pojedinačnoj raspravi su sudjelovali i vijećnik **Stipe Bartulović**, **predsjednica gradskog vijeća Jagoda Martić**, vijećnici **Ivan Šimić** i **Miroslav Dudaš**.

Na raspravu vijećnika je objašnjenja dala **zamjenica gradonačelnika Grada Makarske Lori Veličković.** Na izlaganje je replicirao vijećnik **Ivan Šimić.**

Na raspravu je odgovore i pojašnjenja daopročelnik Upravnog odjela za komunalne djelatnosti Grada Makarske **Matko Lovreta.**

**Predsjednica Gradskog vijeća Grada Makarske Jagoda Martić** je stavila na glasovanje predložene amandmane Kluba zastupnika HDZ-a i koalicijskih partnera i to:

**AMANDMAN 1:**

U članku 2. točka 13. iza riječi „na motorni pogon“ dodaje se riječ „ i električni pogon“

*U ime predlagatelja pročelnik Upravnog odjela za komunalne djelatnosti Grada Makarske* ***Matko Lovreta*** *prihvaća amandman i isti postaje sastavni dio prijedloga Odluke o komunalnom redu.*

**AMANDMAN 2:**

U članku 7. stavak 1. briše se točka i dodaje: „ , i to na način da ne ugrožava sigurnost ljudi i imovine.“

*U ime predlagatelja pročelnik Upravnog odjela za komunalne djelatnosti Grada Makarske* ***Matko Lovreta*** *prihvaća amandman i isti postaje sastavni dio prijedloga Odluke o komunalnom redu.*

**AMANDMAN 3:**

U članku 16.

-stavak 1. iza riječi „ploče“ dodaje se riječ „table“

-stavak 5. iza riječi „mijenjati“ dodaje se riječ „table“

*U ime predlagatelja pročelnik Upravnog odjela za komunalne djelatnosti Grada Makarske* ***Matko Lovreta*** *prihvaća amandman u cijelosti i isti postaje sastavni dio prijedloga Odluke o komunalnom redu.*

**AMANDMAN 4:**

U članku 21. iza stavka 5. dodaje se stavak koji glasi:

„ U staroj gradskoj jezgri (zaštićenom dijelu) treba ishoditi odobrenje od konzervatorskog ureda ili zatražiti od ovlaštenog tijela pri gradskoj upravi.“

U ime predlagatelja pročelnik Upravnog odjela za komunalne djelatnosti Grada Makarske **Matko Lovreta** ne prihvaća amandman uz objašnjenje kako će predloženo biti sastavni dio posebne odluke koja će se usvojiti na Gradskom vijeću.

*Vijećnik* ***Stjepan Eljuga*** *kao podnositelj amandmana nakon obrazloženja povlači podneseni amandman.*

**AMANDMAN 5:**

U članku 62. poglavlje 10.9.2 iza riječi „dezinsekcija“ dodaje se riječ „dezinfekcija“.

 *U ime predlagatelja pročelnik Upravnog odjela za komunalne djelatnosti Grada Makarske* ***Matko Lovreta*** *prihvaća amandman i isti postaje sastavni dio prijedloga Odluke o komunalnom redu.*

**AMANDMAN 6:**

Predlaže se članak 84. brisati u cijelosti jer je neprovediv.

U ime predlagatelja pročelnik Upravnog odjela za komunalne djelatnosti Grada Makarske **Matko Lovreta** ne prihvaća amandman.

 **Predsjednica Gradskog vijeća Grada Makarske Jagoda Martić** je stavila na glasovanje predloženi amandman.

*Sa 3 (tri) glasa ZA predloženi amandman nije usvojen.*

**AMANDMAN 7:**

 U glavi IX. Kaznene odredbe članak 200. točka 85. brisati jer se ne može kazniti pravnu osobu već eventualno prekršitelja.

U ime predlagatelja pročelnik Upravnog odjela za komunalne djelatnosti Grada Makarske **Matko Lovreta** ne prihvaća amandman.

 **Predsjednica Gradskog vijeća Grada Makarske Jagoda Martić** je stavila na glasovanje predloženi amandman.

*Sa 3 (tri) glasa ZA predloženi amandman nije usvojen.*

 **Predsjednica Gradskog vijeća Grada Makarske Jagoda Martić** je nakon izjašnjavanja predlagatelja i glasovanja o amandmanima prijedlog Odluke o komunalnom redu zajedno s usvojenim amandmanima stavila na glasovanje.

*Odluka o komunalnom redu čiji su sastavni dio usvojeni amandmani je usvojena s 12 (dvanaest) glasova ZA i 1 (jednim) glasom PROTIV.*

1. **Prijedlog Odluke o davanju suglasnosti za davanje na korištenje Pčelarskoj udruzi Kadulja, I. kata zgrade Mjesnog odbora u Velikom Brdu, izravnom pogodbom**

Uvodno obrazloženje Prijedloga Odluke o davanju suglasnosti za davanje na korištenje Pčelarskoj udruzi Kadulja, I. kata zgrade Mjesnog odbora u Velikom Brdu, izravnom pogodbom je dao pročelnik Upravnog odjela za komunalne djelatnosti Grada Makarske **Matko Lovreta.**

U ime Kluba vijećnika HDZ-a i koalicijskih partnera u raspravi je sudjelovao vijećnik **Stjepan Eljuga,** koji je kazao kako će prihvatiti predloženu odluku.

U pojedinačnoj raspravi su još sudjelovali vijećnici **Tonći Lalić** i **Ivan Šimić**.

S obzirom na to da više nije bilo prijavljenih za raspravu predsjednica Gradskog vijeća Grada Makarske je Prijedlog Odluke o davanju suglasnosti za davanje na korištenje Pčelarskoj udruzi Kadulja, I. kata zgrade Mjesnog odbora u Velikom Brdu, izravnom pogodbom stavila na glasovanje.

*Odluka o davanju suglasnosti za davanje na korištenje Pčelarskoj udruzi Kadulja, I. kata zgrade Mjesnog odbora u Velikom Brdu, je usvojena jednoglasno s 11 (jedanaest) glasova ZA.*

1. **Prijedlog Odluke o davanju suglasnosti za davanje na korištenje Gradskoj knjižnici Makarska I. kata zgrade na adresi Ulica Stjepana Ivičevića br. 34 u Makarskoj, izravnom pogodbom**

Uvodno obrazloženje Prijedloga Odluke o davanju suglasnosti za davanje na korištenje Gradskoj knjižnici Makarska I. kata zgrade na adresi Ulica Stjepana Ivičevića br. 34 u Makarskoj, izravnom pogodbom je dao pročelnik Upravnog odjela za komunalne djelatnosti Grada Makarske **Matko Lovreta** koji je predložio sljedeće amandmane:

**AMANDMAN 1:**

Naziv prijedloga Odluke mijenja se i glasi:

„Odluku o davanju suglasnosti za davanje na korištenje Gradskoj knjižnici Makarska I. kata i potkrovlja zgrade na adresi Ulica Stjepana Ivičevića br. 34 u Makarskoj, izravnom pogodbom“

**AMANDMAN 2:**

Članak 1. predložene Odluke mijenja se i glasi:

„ Ovom Odlukom daje se na korištenje Gradskoj knjižnici Makarska, Don Mihovila Pavlinovića 1, u Makarskoj I. kat i potkrovlje, kao jedinstvena cjelina, zgrade koja se vodi kao čest.zgr.155, upisana u ZU 971 K.O. Kotišina, na adresi Ulica Stjepana Ivičevića br. 34, a ukupna površina utvrdit će se nakon izrade idejnog rješenja, te će se navesti u ugovoru.“

U ime Kluba vijećnika HDZ-a i koalicijskih partnera u raspravi je sudjelovao vijećnik **Jure Brkan.**

Odgovor na raspravu je dala **predsjednica Gradskog vijeća Grada Makarske Jagoda Martić.**

U ime Kluba vijećnika SDP-a i HNS-a u raspravi je sudjelovao vijećnik **Stipe Bartulović**.

U pojedinačnoj raspravi je sudjelovala i vijećnica **Gordana Muhtić.**

*Odluka o davanju suglasnosti za davanje na korištenje Gradskoj knjižnici Makarska I. kata i potkrovlja zgrade na adresi Ulica Stjepana Ivičevića br. 34 u Makarskoj,* *izravnom pogodbom čiji su sastavni dio i predloženi amandmani je usvojena jednoglasno s 12 (dvanaest) glasova ZA.*

1. **Prijedlog Odluke o izmjenama Odluke o izradi izmjena i dopuna Prostornog plana uređenja Grada Makarske („Glasnik Grada Makarske“, br. 5/15, 3/16);**

Uvodno obrazloženje prijedloga Odluke o izmjenama Odluke o izradi izmjena i dopuna Prostornog plana uređenja Grada Makarske („Glasnik Grada Makarske“, br. 5/15, 3/16) je dao voditelj Odsjeka za provedbu dokumenata prostornog uređenja i građenja **Tonći Vuković.**

S obzirom na to da nije bilo prijavljenih za raspravu predsjednica Gradskog vijeća Grada Makarske je prijedlog Odluke o izmjenama Odluke o izradi izmjena i dopuna Prostornog plana uređenja Grada Makarske („Glasnik Grada Makarske“, br. 5/15, 3/16)stavila na glasovanje.

*Odluka o izmjenama Odluke o izradi izmjena i dopuna Prostornog plana uređenja Grada Makarske („Glasnik Grada Makarske“, br. 5/15, 3/16) je usvojen jednoglasno s 12 (dvanaest) glasova ZA.*

1. **Prijedlog Odluke o izmjeni Odluke o izradi izmjena i dopuna Urbanističkog plana uređenja naselja Glavica;**

Uvodno obrazloženje prijedloga Odluke o izmjeni Odluke o izradi izmjena i dopuna Urbanističkog plana uređenja naselja Glavica je dao voditelj Odsjeka za provedbu dokumenata prostornog uređenja i građenja **Tonći Vuković.**

U ime Kluba vijećnika HDZ-a i koalicijskih partnera u raspravi je sudjelovao vijećnik **Jure Brkan**, koji je kazao kako se već po treći put donosi izmjena navedene odluke i kako se ranije moglo dogovoriti pa da se isto ne mijenja i plaća tri puta. Kazao je kako Kluba vijećnika HDZ-a i koalicijskih partnera neće podržati navedeni prijedlog.

Na izlaganje u raspravi je odgovoriovoditelj Odsjeka za provedbu dokumenata prostornog uređenja i građenja **Tonći Vuković**, koji je kazao kako se radi o izmjenama Odluke o izradi izmjena i dopunaUrbanističkog plana uređenja naselja Glavica, a ne o izmjenama plana uređenja naselja Glavica koji se do sada nije ni izradio jer je prethodna izmjena odluke donesena prije godinu i po dana i sada investitori na čiji se zahtjev i donosilo izmjene prva dva puta žele da se napokon izradi plan uređenja.

Osvrt na odgovor je dao vijećnik **Jure Brkan,** je upitao da li to znači da vijećnici donesu odluku koja se ne provodi godinu i po dana.

Na osvrt je odgovorio voditelj Odsjeka za provedbu dokumenata prostornog uređenja i građenja **Tonći Vuković**, koji je kazao kako su se u trenutku usvajanja zadnjih izmjena investitori povukli i čekali su do sada i sada pristaju na sve uvjete koje im je nametnulo ovo Gradsko vijeće i žele da se izradi plan uz jedinu izmjenu koja se odnosi na uvjete za izradu objekta poliklinike.

U pojedinačnoj raspravi je sudjelovala vijećnica **Gordana Muhtić,** kojoj je na raspravu replicirao vijećnik **Jure Brkan.** Na raspravu je odgovoriovoditelj Odsjeka za provedbu dokumenata prostornog uređenja i građenja **Tonći Vuković,** koji je kazao kako je ova odluka zadnji uvjet da se dovrši postupak izrade plana uređenja naselja Glavica.

U pojedinačnoj raspravi je sudjelovao i vijećnik **Ivan Šimić**, koji je rekao kako će podržati predloženu odluku.

*Odluka o izmjeni Odluke o izradi izmjena i dopuna Urbanističkog plana uređenja naselja Glavica je usvojena s 9 (devet) glasova ZA i 4 (četiri) SUZDRŽANA glasa.*

1. **Prijedlog Odluke o suglasnosti za otkup zemljišta prometnice (ulica Požari u Velikom Brdu)**

Uvodno obrazloženje prijedloga Odluke o suglasnosti za otkup zemljišta prometnice (ulica Požari u Velikom Brdu) je dao voditelj Odsjeka za provedbu dokumenata prostornog uređenja i građenja **Tonći Vuković.**

U ime Kluba vijećnika HDZ-a i koalicijskih partnera u raspravi je sudjelovao vijećnik **Stjepan Eljuga,** koji je kazao kako će podržati jer su svjesni ekspanzije grada i na tom području je izgrađeno dosta novih objekata i postoji potreba da se stanovnicima uredi navedena ulica. Ukazao je i na problem Zadarske ulice koja je u neposrednoj blizini a potrebno je infrastrukturno uređenje iste.

U pojedinačnoj raspravi je sudjelovala vijećnica **Gordana Muhtić.**

Na izlaganje u raspravi je odgovoriovoditelj Odsjeka za provedbu dokumenata prostornog uređenja i građenja **Tonći Vuković.**

U pojedinačnoj raspravi je sudjelovao i vijećnik **Ivan Šimić.**

*Odluka o suglasnosti za otkup zemljišta prometnice (ulica Požari u Velikom Brdu) je usvojena jednoglasno s 13 (trinaest) glasova ZA.*

Kratko uvodno obrazloženje za točke dnevnog reda od rednog broja 15 do 18 dao je v.d. pročelnik Upravnog odjela za društvene djelatnosti grada Makarske **Dražen Kuzmanić**.

1. **Prijedlog Zaključka o davanju suglasnosti na Godišnje izvješće o radu Dječjeg vrtića „Biokovsko zvonce“ Makarska za pedagošku godinu 2014./2015. i Godišnje financijsko izvješće za 2015. godinu Dječjeg vrtića „Biokovsko zvonce“**

Uvodno obrazloženje prijedloga Zaključka o davanju suglasnosti na Godišnje izvješće o radu Dječjeg vrtića „Biokovsko zvonce“ Makarska za pedagošku godinu 2014./2015. i Godišnje financijsko izvješće za 2015. godinu Dječjeg vrtića „Biokovsko zvonce“ dala je ravnateljica dječjeg vrtića **Snježana Ninčević.**

Uvodno obrazloženjeGodišnjeg financijskog izvješće za 2015. godinu Dječjeg vrtića „Biokovsko zvonce“ dala je referentica za financijske i knjigovodstvene poslove dječjeg vrtića **Marina Puharić.**

U ime Kluba vijećnika HDZ-a i koalicijskih partnera u raspravi je sudjelovao vijećnik **Jure Brkan,** koji je kazao kako ima određena pitanja i želio bi odgovor ravnateljice. Upitao je može li mu se ponoviti koliki su ukupni rashodi? I da li od ukupnih rashoda u nominalnom iznosu 9.100.000,00 kuna od toga 7.139.348,oo kuna ide za zaposlene što je preko 75% ukupnih rashoda, a za sve ostalo ulaganje u objekte i uređenje ostaje svega 25%. Vijećnik je kazao kako bi volio objašnjenje za 10% dugovanja roditelja koje nominalno iznosi 350.000,00 kuna, da li se tu radi o starim dugovanjima i da li se ista pokušava i može naplatiti. Vijećnik Jure Brkan je upitao zašto je zaposlen drugi pedagog a nedostaje logoped s obzirom na uvjete propisane državnim pedagoškim standardom. Vijećnik je upitao, s obzirom da je zaposlen još jedan djelatnik defektolog, da li su sada time riješene sve potrebe za stručnim osobljem koje je potrebno za program djece s poteškoćama u razvoju koja su u integriranoj skupini? Upitao je ako nisu, zašto nisu i koji su kriteriji da neko dijete ima asistenta a drugo nema?

U ime Kluba vijećnika SDP-a i HNS-a u raspravi je sudjelovala vijećnica **Gordana Muhtić**, koja je kazala kako će Klub vijećnika podržati predloženo izvješće. Vijećnica se osvrnula na dio koji se odnosi na financijsko izvješće i kazala kako je prvi put nakon 10-15 godina navedeno izviješće pozitivno. Vijećnica je u svojoj raspravi pohvalila što su krenuli dodatni odgojno-obrazovni programi. Vijećnica je kazala kako su svi svjesni poteškoća u postojećoj infrastrukturi i ukazala je kako se pristupilo izradi energetskog certifikata kako bi se moglo osigurati izvanproračunska sredstva za obnovu objekta u kojem se nalazi dječji vrtić „Ciciban“. Vijećnica je naglasila da dječji vrtić zapošljava veliki broj djelatnika i s obzirom da se radi o odgojno-obrazovnoj ustanovi u kojoj rade većinom žene i to većinom mlađe životne dobi koje su ili buduće majke ili majke s malom djecom često se koriste bolovanja i porodiljni dopusti i javlja se stalno potreba za zapošljavanjem na određeno kako bi mogao funkcionirati rad u odgojnim skupinama sukladno državnom pedagoškom standardu, a navedeno onda ima za posljedicu porast troškova zaposlenika.

Na raspravu je replicirao vijećnik **Jure Brkan,** koji je ponovio kako točno 78,45% ukupnih rashoda ide na plaće zaposlenika, a za sve ostalo ostaje 21,55%. Vijećnik je upozorio kako se ponovno provode natječaji za zapošljavanje i kako je isto objašnjenje slušao i prošle godine i s obzirom koliko je novaca prebacivano rebalansom proračuna vrtiću nije ni čudo da je pozitivan u financijskom smislu.

Na repliku je odgovorila vijećnica **Gordana Muhtić,** koja je kazala kako je trebalo provesti projekt legalizacije objekta kako bi se dobila uporabna dozvola za vrtić, što se ranije nije uradilo. Vijećnica je upitala da li bi trošak rashoda za zaposlenike smanjio na način da otpusti pedagoge a broj pedagoga je usklađen s pedagoškim standardima i potrebnim brojem po određenoj odgojnoj skupini.

U raspravi je sudjelovala **predsjednica Gradskog vijeća Grada Makarske Jagoda Martić,** kazavši među ostali kako ako se želi poštivati pedagoške standarde onda to i košta kao i kvaliteta usluge kao što su prehrana i ostalo u vrtiću i kako se na tim izdacima za djecu ne smije štedjeti.

Na raspravu je replicirao vijećnik **Jure Brkan,** rekao je kako nema ništa protiv svih ljudi koji su zaposleni i zna po vlastitoj djeci da im je bilo dobro s pedagozima, već govori zašto se zapošljavaju struke koje nisu usko vezane za djecu kao što je to primjer u bio u računovodstvu.

Odgovore na raspravu vijećnika je dala ravnateljica dječjeg vrtića **Snježana Ninčević,** koja je kazala, kako se u vrtiću ostvaruju redovni odgojni programi, programi za darovitu djecu, programi za djecu s posebnim potrebama i vrtić je dužan omogućiti primjerene uvjete za rast i razvoj svakog djeteta sukladno zakonu o predškolskom odgoju. Ravnateljica je kazala kako su u skupinu djece s teškoćama u razvoju integrirana djeca s težim teškoćama, dok su djeca s lakšim poteškoćama integrirana u drugu odgojnu skupinu. Ravnateljica je odgovorila kako u računovodstvu dječjeg vrtića postoje samo tri djelatnika. Za cijenu vrtića je ravnateljica pojasnila kako je osnivač još 2009. godine smanjio sredstva koja izdvaja za vrtić i trebalo je povećati cijenu korisnicima kako bi se moglo poslovati.

U raspravi je sudjelovala i **predsjednica Gradskog vijeća Grada Makarske Jagoda Martić.** Ravnateljica dječjeg vrtića **Snježana Ninčević** je dala dodatno pojašnjenje. Na odgovor je osvrt dao vijećnik **Jure Brkan, a** ravnateljica dječjeg vrtića **Snježana Ninčević** je dala dodatno pojašnjenje.

U pojedinačnoj raspravi je sudjelovao i vijećnik **Ivan Šimić.** Na vijećničko izlaganje je odgovorio **zamjenik gradonačelnika Grada Makarske Miroslav Družianić,** kojem je replicirao vijećnik **Ivan Šimić.** Na repliku je odgovorio **zamjenik gradonačelnika Grada Makarske Miroslav Družianić.**

*Zaključak o davanju suglasnosti na Godišnje izvješće o radu Dječjeg vrtića „Biokovsko zvonce“ Makarska za pedagošku godinu 2014./2015. i Godišnje financijsko izvješće za 2015. godinu Dječjeg vrtića „Biokovsko zvonce“ je usvojen s 9 (devet) glasova ZA i 4 (četiri) glasa PROTIV.*

1. **Prijedlog Zaključka o davanju prethodne suglasnosti na Izvješće o radu Gradskog muzeja za 2015. godinu**

Uvodno obrazloženje prijedloga Zaključka o davanju prethodne suglasnosti na Izvješće o radu Gradskog muzeja za 2015. godinu je dao ravnatelj Gradskog muzeja Makarska **Marinko Tomasović.**

U ime Kluba vijećnika HDZ-a i koalicijskih partnera u raspravi je sudjelovao vijećnik **Stjepan Eljuga.**

U ime Kluba vijećnika SDP-a i HNS-a u raspravi je sudjelovao vijećnik **Miroslav Dudaš.**

U pojedinačnoj raspravi je sudjelovao vijećnik **Ivan Šimić.** Na raspravu je odgovorio ravnatelj Gradskog muzeja Makarska **Marinko Tomasović.**

U pojedinačnoj raspravi je sudjelovao i vijećnik **Sretan Glavičić.** Na pitanja iz izlaganja vijećnika je odgovorio ravnatelj Gradskog muzeja Makarska **Marinko Tomasović.**

U raspravi je sudjelovao i **zamjenik gradonačelnika Grada Makarske Miroslav Družianić,** kojem je replicirao vijećnik **Stjepan Eljuga.**

U raspravi je sudjelovala i **predsjednica Gradskog vijeća Grada Makarske Jagoda Martić.**

*Zaključak o davanju prethodne suglasnosti na Izvješće o radu Gradskog muzeja za 2015. godinu je usvojen jednoglasno s 13 (trinaest) glasova ZA.*

1. **Prijedlog Zaključka o davanju suglasnosti na Izvješće o radu Gradske knjižnice Makarska za 2015. godinu**

Uvodno obrazloženje Prijedlog Zaključka o davanju suglasnosti na Izvješće o

radu Gradske knjižnice Makarska za 2015. godinu je dala ravnateljica Gradske knjižnice Makarska **Malfina Raffanelli.**

U ime Kluba vijećnika SDP-a i HNS-a u raspravi je sudjelovao vijećnik **Stipe Bartulović.**

U raspravi je sudjelovao i **zamjenik gradonačelnika Grada Makarske Miroslav Družianić.**

*Zaključak o davanju suglasnosti na Izvješće o radu Gradske knjižnice Makarska za 2015. godinu je usvojen jednoglasno s 13 (trinaest) glasova ZA.*

1. **Prijedlog Zaključka o davanju suglasnosti na Izvješće o radu Gradske galerije Antuna Gojaka za 2015. godinu**

Uvodno obrazloženje prijedloga Zaključka o davanju suglasnosti na Izvješće o radu Gradske galerije Antuna Gojaka za 2015. godinu je dao **Josip Karamatić**, ravnatelj Gradske galerije Antuna Gojaka.

U ime Kluba vijećnika SDP-a i HNS-a u raspravi je sudjelovao vijećnik **Sretan Glavičić.**

U pojedinačnoj raspravi je sudjelovao vijećnik **Tonći Lalić.**

U pojedinačnoj raspravi je sudjelovao vijećnik **Ivan Šimić.** Na izlaganje u raspravi je odgovorio **Josip Karamatić**, ravnatelj Gradske galerije Antuna Gojaka.

U raspravi je sudjelovao i **zamjenik gradonačelnika Grada Makarske Miroslav**

**Družianić,** kojemu je replicirao vijećnik **Ivan Šimić.**

U raspravi je sudjelovala i **predsjednica Gradskog vijeća Grada Makarske Jagoda Martić.**

Odgovore na raspravu i izlaganje vijećnika je dao **Josip Karamatić**, ravnatelj Gradske galerije Antuna Gojaka.

*Zaključak o davanju suglasnosti na Izvješće o radu Gradske galerije Antuna Gojaka za 2015. godinu je usvojen s 12 (dvanaest) glasova ZA i 1 (jednim) glasom PROTIV.*

1. **Prijedlog zaključka o prijedlogu Rješenja o razrješenju mrtvozornika na području Grada Makarske**

Uvodno obrazloženje prijedloga Zaključka o prijedlogu Rješenja o razrješenju mrtvozornika na području Grada Makarske je dao v.d. pročelnik Upravnog odjela za društvene djelatnosti grada Makarske **Dražen Kuzmanić**.

S obzirom na to da nije bilo prijavljenih za raspravu predsjednica Gradskog vijeća Grada Makarske je prijedlog Zaključka o prijedlogu Rješenja o razrješenju mrtvozornika na području Grada Makarskestavila na glasovanje.

*Zaključak o prijedlogu Rješenja o razrješenju mrtvozornika na području Grada Makarske je usvojen jednoglasno s 12 (dvanaest) glasova ZA.*

1. **Prijedlog Zaključka o prijedlogu Rješenja o imenovanju mrtvozornice za područje grada Makarske**

Uvodno obrazloženje prijedloga Zaključka o prijedlogu Rješenja o imenovanju mrtvozornice za područje grada Makarske je dao v.d. pročelnik Upravnog odjela za društvene djelatnosti grada Makarske **Dražen Kuzmanić**.

S obzirom na to da nije bilo prijavljenih za raspravu predsjednica Gradskog vijeća Grada Makarske je prijedlog Zaključka o prijedlogu Rješenja o imenovanju mrtvozornice za područje grada Makarske stavila na glasovanje.

*Zaključak o prijedlogu Rješenja o imenovanju mrtvozornice za područje grada Makarske je usvojen jednoglasno s 12 (dvanaest) glasova ZA.*

1. **Prijedlog Rješenja o imenovanju člana Vijeća za davanje koncesijskog odobrenja na pomorskom dobru za područje Grada Makarske**

Uvodno obrazloženjeprijedloga Rješenja o imenovanju člana Vijeća za davanje koncesijskog odobrenja na pomorskom dobru za područje Grada Makarske dala je **Lara Rakušić Ivanković,** predstojnica Ureda gradonačelnika Grada Makarske.

S obzirom na to da nije bilo prijavljenih za raspravu predsjednica Gradskog vijeća Grada Makarske je prijedlog Rješenja o imenovanju člana Vijeća za davanje koncesijskog odobrenja na pomorskom dobru za područje Grada Makarske stavila na glasovanje.

*Rješenje o imenovanju člana Vijeća za davanje koncesijskog odobrenja na pomorskom dobru za područje Grada Makarske je usvojen jednoglasno s 13 (trinaest) glasova ZA.*

Sjednica je završila u 19:15 sati.

Zapisnik vodio:

Tonći Batinić, dipl. iur.

 **Tajnica**              **Predsjednica**

 **Gradskog vijeća**               **Gradskog vijeća**

Lara Rakušić Ivanković, dipl. iur.                                 Jagoda Martić, dipl. ing. kemije